
Det  inspirerende  budskab 

AF  JOSEPH   FIELDING  SMITH 
af  det  første  præsidentskab 

Vi  nærmer  os  afslutningen!  Det  er  nu  høstens  tid.  Det  er  den  tid, 
der  er  talt  om  som  "verdens  ende,"  og  jeg  er  glad  for  det!  Jeg  ønsker  at  se 
verden  nå  afslutningen!  Bliv  nu  ikke  forskrækket,  når  jeg  siger  dette.  Jeg 
beder  om  det  hver  dag.  De  fleste  mennesker  har  en  forkert  idé  om,  hvad  der 
menes  med  verdens  ende.  De  tænker  på  noget  helt  andet.  De  tænker  på 
jordens  ende.  Jeg  ved  ikke,  hvorfor  vi  også  skulle  være  bekymret  over  det. 

Nu  standsede  jeg  op,  da  jeg  sagde  dette,  thi  hvis  jeg  er  ond,  vil  jeg  ikke 
være  glad,  men  hvis  jeg  holder  Herrens  befalinger,  vil  jeg  være  glad,  selv 
når  jordens  ende  kommer,  fordi  vi  vil  få  en  ny  og  bedre  jord.  Og  det  er  ikke 
meget  langt  borte.  Herren  vil  give  os  en  ny  himmel  og  en  ny  jord,  en  renset 
jord,  en  genoprettet  jord-den  vi  synger  om  og  prædiker  om,  som  anført  i  den 
tiende  Trosartikel:  ".  .  .  jorden  vil  blive  fornyet  og  få  sin  paradisiske  herlig- 
hed," renset  for  ondskab.  I  tusind  år  vil  vi  have  denne  slags  jord,  og  der  vil 
ikke  være  nogen  krig,  ingen  uro,  misundelse  eller  løgn.  Der  vil  ikke  være 
nogen  ondskab.  Menneskene  vil  til  den  tid  lære  at  elske  Herren  og  holde 
Hans  befalinger,  og  hvis  de  ikke  gør  det,  vil  de  ikke  være  her.  Det  er 
verdens  ende. 

Angående  vort  forsidebillede: 

Hvilke  emner  har  Profeterne  i  denne  forvaltning  lagt  mest  vægt  på  i 
deres  taler  til  Kirkens  medlemmer? 

For  at  finde  svaret  på  dette  spørgsmål  har  Neil  J.  Flinders  omhyggeligt 
læst  alle  de  taler,  som  vore  ni  præsidenter,  der  er  afbildet  på  forsiden,  har 
holdtved  generalkonferencer.  Ud  fra  det  han  derved  fandt,  skrev  han  artiklen 
"Råd  fra  Kirkens  præsidenter."  Vi  mener  den  vil  have  stor  betydning  for 
enhver  sidste  dages  hellig. 

Portrætterne  på  forsiden  er  reproduktioner  efter  malerier,  som  hænger  i 
Los  Angeles  Templet.  Kunstnerne  er:  Edward  T.  Grigware  (Joseph  Smith  og 
Brigham  Young);  Harris  Weberg  (John  Taylor,  Wilford  Woodruff  og  Lorenzo 
Snow);  Alvin  Gittins  (Joseph  F.  Smith,  Heber  J.  Grant,  George  Albert  Smith 
og  David  O.  McKay). 

Til  jer, 
som  er  kaldet  til  at  arbejde  i  Kirken 


AF  PRÆSIDENT  DAVID   O.  McKAY 


I  kan  måske  arbejde  uge  efter  uge,  og  måned 
efter  måned,  og  synes  at  resultaterne  af  jeres  an- 
strengelser virkelig  er  meget  magert,  men  hvert  ord, 
hver  handling,  som  er  et  godt  eksempel  og  gør  et 
mærkbart  indtryk  på  de  unge,  vil  leve  gennem  evig- 
heden. I  arbejder  ikke  forgæves.  I  er  optaget  af  det 
ædleste  arbejde,  som  menneskene  kan  interessere 
sig  for  eller  være  optaget  af. 

Jeg  siger  med  taknemmelighed,  at  villigheden  til  at 
arbejde  er  tydelig  over  hele  Kirken,  ikke  alene  blandt 
dem,  som  har  stillinger,  men  også  blandt  nogle  af  de 
mænd  og  kvinder,  som  vi  sommetider  mener  er  lige- 
gyldige, men  som,  hvis  vi  blot  giver  dem  en  mulighed 
for  at  gøre  noget  arbejde,  beredvilligt  vil  svare,  som 
Samuel  gjorde  det:  "Tal,  Herre  ...  din  tjener  hører." 
(1.  Sam.  3: 9, 10.) 

Gud  velsigne  jer  alle,  mine  kære  medarbejdere. 
Må  jeres  indflydelse  strække  sig  ud  til  vore  drenge  og 
piger,  som  synes  at  være  ligegyldige.  Giv  dem  noget 
at  gøre,  så  vil  de  slutte  sig  til  jer.  Må  resultaterne  af 
jeres  anstrengelse  blive  som  ekkoet,  der  ruller  fra 
sjæl  til  sjæl  og  bestandig  går  fremad. 

Den,  som  føler  ansvaret  ved  at  repræsentere  Gud- 
dommen, er  i  sandhed  velsignet.  Han  burde  føle  det 
så  meget,  at  han  vil  være  sig  sine  handlinger  og  ord 
bevidst  under  alle  forhold.  Ingen  mand,  som  holder 

Præstedømmet,  kan  være  uærbødig  i  sit  hjem  og  dog 
være  sand  mod  den  tillid  der  er  vist  ham.  Ingen  mand, 
som  holder  Præstedømmet,  bør  behandle  sin  hustru 
respektløst.  Ingen  mand,  som  holder  Præstedømmet, 
bør  ustraffet  kunne  undlade  at  velsigne  maden  og 
knæle  sammen  med  sine  børn  for  at  bede  om  Guds 
vejledning.  Et  hjem  bliver  forandret,  når  en  mand  har 
Præstedømmet  og  holder  det  i  ære. 

At  holde  Guds  Præstedømme  gennem  guddom- 
melig myndighed  er  en  af  de  største  gaver,  som  en 
mand  kan  få,  og  værdighed  er  det  allervigtigste.  Hold 
Præstedømmet  i  ære  ved  et  rent  legeme,  et  rent  sind 
og  villighed  til  at  tjene  jeres  medmennesker.  Lev  et 
ærligt,  oprigtigt  liv.  Vær  ærlig  over  for  jer  selv,  ærlig 


over  for  jeres  brødre,  ærlig  over  for  jeres  familie, 
ærlig  over  for  dem,  som  I  gør  forretninger  med.  Vær 
altid  ærlige,  for  man  ser  på  jer,  og  grundlaget  for  al 
karakter  hviler  på  princippet  ærlighed  og  oprigtighed. 
Enhver  mand,  som  holder  Præstedømmet,  bygger  på 
den  grundvold. 

I  viser  ved  jeres  tilstedeværelse  i  templerne  jeres 
tro  —  nej,  bedre  end  tro  —  jeres  viden  om,  at  de, 
som  er  døde  uden  at  have  hørt  Jesu  Kristi  Evangelium, 
kan  få  lejlighed  til  at  høre  og  adlyde  Hans  principper 
og  modtage  velsignelserne. 

Nikodemus,  en  af  jødernes  rådsherrer,  som 
vidste,  at  Jesus  var  "en  lærer,  som  er  kommen  fra 

Gud,"  kom  om  natten  for  at  spørge  Ham,  hvad  et 
menneske  skal  gøre.  Jesus  Kristus  svarede:  "Ingen 
kan  komme  ind  i  Guds  rige,  hvis  han  ikke  bliver  født 
afvand  og  ånd."  (Johs.  3  :  5.) 

Jeg  spørger  jer,  brødre  og  søstre,  og  jeg  spørger 
verden:  Hvorledes  kan  disse  millioner,  som  er  døde 
uden  kendskab  til  Jesus  Kristus,  komme  ind  i  Guds 
rige,  hvis  et  menneske  må  fødes  af  vand  og  ånd  for 
at  kunne  gøre  det? 

Nogle  vil  sige,  at  de  vil  blive  frelst,  fordi  de  ikke 
havde  nogen  mulighed  for  at  blive  døbt.  Hvis  de  kan 
blive  frelst  uden  denne  ordinanse,  så  skulle  du  og  jeg 
også  blive  frelst  uden  den.  Men  hvis  det  er  nødven- 
digt for  dig  og  for  mig  at  adlyde  dette  princip,  så  er 
det  nødvendigt  for  enhver.  Det  er  Jesu  Kristi  Kirke 
af  Sidste  Dages  Helliges  indstilling,  og  den  er  i  har- 
moni med  vor  Frelsers  ord.  Kun  i  de  sidste  dages 
templer  kan  disse  frelsende  ordinanser  udføres  for 
vore  kære,  som  ikke  længere  lever  her  på  jorden. 


Ånden  bliver  aldrig  gammel.  Man  kan  altid  føle 
ungdommens  begejstring.  Legemet  kan  måske  ikke 
følge  med,  men  ånden,  højnelsen,  glæden,  den  sande 
inspiration  i  livet,  kan  man  altid  have. 

At  eksistere  er  at  udstråle  noget.  Ethvert  men- 
neske øver  indflydelse  på  en  eller  anden,  lige  fra 
fødselen  til  han  forlader  det  jordiske  stade.  Vi  får  at 
vide,  at  ingen  strøm  flyder  mod  havet  fra  sit  udspring, 
lige  meget  hvor  ensomt  dens  løb  er,  uden  at  noget 
jord  bliver  velsignet.  Ingen  stjerne  står  op  eller  går 
ned  uden  at  have  inflydelse  et  eller  andet  sted.  Intet 
liv  kan  være  stærkt  i  sit  formål  eller  have  et  højt  mål, 
med  mindre  alt  liv  også  bliver  stærkere  og  bedre 
derved. 

Gud  velsigne  jer,  så  I  kan  være  klar  over  dette  og 
leve  således,  at  I  altid  kan  være  lykkelige  og  unge  i 
sindet. 


Hav  tak  for 
Profelen, 
du  sendte 


Uddrag  af  en  tale  af 
Richard  O.  Cowan 


Jeg  har  tænkt  på  sangen  "Hav  tak  for  Profeten,  du  sendte",  fordi  den 
for  mig  på  den  smukkeste  måde  giver  udtryk  for  nogle  af  de  vigtigste  ting, 
som  vi  alle  kan  sige  tak  for. 

Det  første  vers  i  denne  storslåede  sang  er  i  sandhed  en  taksigelsens  bøn. 
"Hav  tak  for  Profeten,  du  sendte,  o  Herre,  på  denne  vor  dag."  Jeg  husker, 
jeg  arbejdede  i  missionsmarken  de  første  par  år  af  Præsident  McKay's  ad- 
ministration. Det  var  dengang  han  rejste  temmelig  meget  omkring,  ja,  for 
mange  af  missionsmarkerne  i  verden  var  han  den  første  af  Kirkens  præsi- 
denter, der  besøgte  dem.  Jeg  kan  huske,  da  min  kammerat  og  jeg  læste  artik- 
lerne i  "Church  News"  om  Præsident  McKay's  besøg  hos  medlemmerne 
omkring  i  verden,  hvor  bevægede  vi  var,  når  vi  læste,  hvorledes  de  hellige 
bød  ham  velkommen  med  tårer  i  øjnene  —  taknemmelighedens  tårer, 
medens  de  sang  denne  storslåede  sang,  "Hav  tak  for  Profeten,  du  sendte." 
Og  vi  kunne  på  en  eller  anden  måde  påskønne  disse  menneskers  følelser, 
fordi  vi  også  arbejdede  i  en  fjern  missionsmark  og  vidste  hvor  taknemme- 
lige vore  medlemmer  ville  have  været,  hvis  de  havde  været  i  nærheden  af 
Herrens  levende  profet. 

Vi  har  en  levende  profet  til  at  vejlede  os  i  disse  sidste  dage.  Det  ser 
derfor  ud  til,  at  det  virkelige  ansvar  vi  har,  er  at  være  villige  til  at  lytte 
til  ham.  Fordi  vi  bekender  os  til  de  sidste  dages  åbenbaring  og  tro  på  fort- 
sat profeti,  bør  vi,  af  alle  folk  på  jorden,  følge  profeterne.  Vi  bør  være 
villige  til  at  studere  hvad  de  siger,  og  fremfor  alt  udføre  det  i  praksis  i  vort 
liv. 

Råd  fra  Kirkens  præsidenier 

AF  NEIL  J.  FUNDERS 

I  løbet  af  de  sidste  137  år  er  menneskeheden  blevet  og  foretage  sådanne  handlinger  som  Kirkens  officielle 
velsignet  med  ni  levende  profeter,  mænd  der  er  kaldet  af  repræsentanter  finder  nødvendige  og  gavnlige." 
Gud,  og  som,  hver  efter  tur,  har  holdt  de  nøgler  og  den  Disse  årlige  konferencer  i  Kirken  er  af  særlig  betydning, 
magt  der  hører  til  administreringen  af  Guds  rige  på  denne  Foruden  at  de  bliver  afholdt  på  årsdagen  for  organiserin- 
jord.  Som  følge  af  det  kald  og  den  myndighed  som  disse  gen  af  Kirken,  har  de  også  udviklet  et  mønster,  hvori  Kir- 
mænd har,  har  de  virket  som  kanaler  hvorigennem  vor  kens  Præsident,  Profet,  Seer  og  Åbenbarer  fremsætter 
Himmelske  Fader  har  tilbudt  sine  børn  råd  og  vejledning.  et  vigtigt  budskab  for  folket.  Det  er  ikke  usædvanligt,  at 

Denne  artikel  indeholder  en  samlet  oversigt  over  de  denne  tale  fastsætter  det  emne,  som  mange  af  de  øvrige 

hovedemner,    som    Kirkens   præsidenter   har   lagt   særlig  talere  der  deltager,  omhandler. 

vægt  på  i  de  taler  de  har  holdt  ved  de  årlige  general-  Med  en  sådan  historisk  baggrund  og  skik  til  at  ret- 
konferencer. Fortfatteren  erkender,  at  der  er  begræns-  færdiggøre  det,  er  det  let  af  slutte  sig  til,  at  disse  bud- 
ninger  ved  en  sådan  form  for  historisk  undersøgelse,  men  skaber  indeholder  vigtige  og  varige  værdier.  Det  er  for- 
føler at  den  inspiration  og  den  indsigt  man  kan  få  ved  fatterens  mening,  at  de  samlede  oplysninger  fra  disse 
hjælp  af  disse  oplysninger  retfærdiggør  deres  fremkomst.  årlige  taler  klart  viser  den  visdom  og  omsorg  vor  Him- 

Journal  History  of  the  Church,  skrevet  af  Profeten  Jo-  melske  Fader  har,  når  Han  hjælper  sine  børn  til  at  opdage 

seph  Smith,   indeholder  under  datoen  den  6.  april   1833  de  vigtige  ting  i  livet.  Emnerne  for  disse  taler  genspejler 

følgende:  et  formålstjenligt  mønster  —  et  mønster  som  understreger 

"Dette  var  det  første  forsøg  Kirken  har  gjort  på  at  fejre  de  ting,  som  betyder  mest,  når  det  drejer  sig  om  men- 

sin  fødselsdag,  og  de  der  ikke  bekender  sig  til  vor  tro,  neskenes  velfærd  i  dette  liv  så  vel  som  i  det  kommende  liv. 

talte  om  det  som  noget  mærkeligt."  Resultaterne   af  det   studium,    som   denne   artikel    er 

Denne  konference  hvor  "omkring  firs  funktionærer  til-  baseret  på,  afslørede  55  forskellige  emner  for  præsiden- 

ligemed  nogle  andre  medlemmer  af  Kirken  mødtes  for  at  ternes  taler  ved  de  årlige  konferencer  fra  1833  til  1962. 

få  instruktioner  og  tjene  Gud,"  var  øjensynligt  oprindelsen  Nogle  af  disse  emner  viste  sig  gentagne  gange  i  årenes 

til  den  tradition  at  holde  en  årlig  konference  i  Jesu  Kristi  løb.  Det  emne,  der  forekom  oftest,  blev  behandlet48  gange. 

Kirke  af  Sidste  Dages  Hellige  i  april  måned.  Andre  emner  rangerer  i  antal  fra  47  gange  til  kun  en  enkelt 

Profeten  prædikede  over  "evighedens  højtideligheder"  behandling.  De  første  13  kategorier,  der  viser  emnet  og 
den  dag,  og  indbefattede  i  sine  bemærkninger  mange  af  de  det  antal  gange  det  blev  behandlet,  er  følgende: 
emner,  som  alle  profeterne  siden  den  tid  har  lagt  stærk  Bemærk:  Andre  kategorier,  som  f.eks.  missionærarbejde, 
vægt  på.  Ja,  i  virkeligheden  har  de  emner,  som  Profeten  tiende,  Visdomsordet.  enighed,  og  mange  andre 
Joseph  Smith  omhandlede,  været  emner  for  Kirken  i  1 37  år.  emner  forekom  i  præsidenternes  taler,  men  om- 
Formålet  med  denne  årlige  konference  er  yderligere  fattes  ikke  af  denne  artikel,  fordi  de  blev  be- 
defineret og  klart  udtrykt  i  Præsident  David  O.  McKay's  handlet  sjældnere, 
ord:  Rækkefølge                           Emne                       Antal  gange 

"Hvert  år  den  6.  april  mødes  Kirkens  Generalautoriteter,  1        Guds  riges  vækst,  udvikling  og  fremgang  48 

funktionærer  og  medlemmer  til  Generalkonference  for  at  2       Taknemmelighed   47 

høre  rapporter  om  Kirkens  fremgang,  opretholde  funktio-  3       Personlig  forberedelse 33 

nærer,  drøfte  sager  der  vedrører  det  gengivne  Evangelium,  Flid 

Selv-forbedring 

Uafhængighed 

Karakter-udvikling 

4.       Tjenestegerning    32 

Offer 

Flid 

Pligt 

Hengivenhed 

Ansvar 

5  Lydighed  28 

Overholdelse  af  budene 
Retskaffenhed 
Understøtte  Kirkens  ledere 
Ansvar 

6  Bøn  —  åndelighed 25 

7  Gud,  ikke  mennesket,  hersker  over  denne  jord 

og  Kirken 25 

8  Kirkens  organisation,  politik  og  forretnings- 
orden (instruktion  og  vejledning) 23 

9  Økonomiske  forhold 21 

Den  forenede  Orden 
Velfærdsprog  rammerne 
Gæld 

10  Forældre  -  Børn  19 

Indbyrdes  forhold 
Familien 
Hjemmet 
Ansvar  og  pligter 

11  Broderlig  kærlighed  19 

Venlighed 

Tilgivelse 

Høflighed 

12  Menneskets   natur  18 

Menneskenes  indbyrdes  forhold 
Den  enkeltes  hellighed 
Evig  tilværelse 
Handlefrihed 

1 3  Frelse  1 8 

Gradvis  fremgang 
Forudsætter  tro  og  gerninger 
Tillid  til  Gud 

Det  emne,  der  kom  først  i  rækken,  er  begrebetom  Guds 
riges  voksende  og  dynamiske  natur. 

Fra  en  beskeden  begyndelse  er  Kirken  rullet  fremad 
for  at  opfylde  sin  mission,  nemlig  at  berede  denne  jord  og 
dens  indbyggere  til  at  Frelseren  kan  herske  over  den  som 
et  rige.  Præsident  George  Albert  Smith  noterede  sig  Guds 
sidste  dages  værks  lille  begyndelse  med  følgende  ord: 

"Der  var  kun  nogle  få  mennesker  i  værelset,  da  Kirken 
blev  organiseret,  og  de  var  ikke  særlig  populære." 

Denne  temmelig  ydmyge  begyndelse  blev  bakket  op  af 
en  kraft,  der  var  bestemt  til  at  overvinde  alle  hindringer. 
Præsident  Joseph  F.  Smith  understregede  de  tavse,  surdej- 
lignende  egenskaber  ved  Guds  værk,  da  han  sagde: 

"Herrens  hånd  er  måske  ikke  synlig  for  alle.  Der  er 
sikkert  mange,  som  ikke  kan  opdage  hvordan  Guds  vilje 
arbejder  med  fremgangen  og  udviklingen  af  dette  store 
sidste-dages  værk,  men  der  findes  nogle,  som  hver  time 


og  hvert  øjeblik  af  Kirkens  tilværelse,  lige  fra  begyndelsen 
og  til  nu,  ser  Hans  styrende,  almægtige  hånd,  Han  som 
sendte  sin  Enbårne  Søn  til  verden 

Den  6.  april  1852  talte  præsident  Brigham  Young  om 
Herrens  værks  magt  og  skæbne  med  følgende  ord: 

"Vi  er  samlet  i  denne  bekvemme,  rummelige  bygning  i 
fred,  og  er  vi  ikke  fristet  til  at  udbryde:  Hvem  kunne  have 
fattet,  hvem  kunne  have  forstået  Herrens  veje,  som  er 
højere  end  menneskenes  veje,  ligesom  himlen  er  højere 
end  jorden?  Vi  kan  nu  roligt  tænke  på  erfaringen  i  vort 
tidligere  liv,  og  de  hvis  sind  er  åbne  til  at  modtage  lys  og 
sandhed,  og  som  kan  skue  Herrens  tilkendegivelser,  kan 
straks  se,  at  Han  har  gjort  det,  som  vi  ikke  kunne  have 
udført  ved  vor  egen  kraft,  og  at  der  lige  bag  ved  det,  der  for 
alle  mennesker  ser  ud  som  et  truende  Forsyn,  ofte  skjuler 
sig  de  største  velsignelser  som  menneskene  kan  ønske 

sig.  Det  lærer  os  at  have  tillid  til  Herren,  at  have  tiltro  til 
vor  Gud.  Det  lærer  os  absolut,  at  vi  aldrig  behøver  påtage 
os  at  lede  Zions  skib,  eller  ved  vor  egen  klogskab  befale 
over  Guds  rige  på  jorden.  Det  lærer  os  ganske  afgjort 
og  eftertrykkeligt,  at  den  Almægtige  Herre  kan  udføre  sit 
eget  værk,  og  ingen  menneskelig  magt  kan  overgå  kraften 
fra  Hans  vidunderligt  virkende  hånd.  Mennesker  kan 
foregive  at  kommandere  med  Herren;  de  kommer  til  kort, 
men  Hans  værk  bevæger  sig  stadigt  fremad  .  .  .  Når  Herren 
arbejder,  kan  intet  menneske  hindre  det,  medens  de,  som 
er  villige  til  at  lytte  til  Hans  ord,  arbejder  med  Ham;  og 
når  Han  siger:  'Vær  stille*,  underkaster  de  sig  Ham  .  .  . 
når  Han  vejleder,  er  de  villige  til  at  udføre  Hans  befalinger, 
Han  udgyder  velsignelser  over  deres  arbejde,  Hans  værk 
går  fremad  under  deres  hænder,  Hans  rige  går  fremad 
med  stadig  og  urokkelig  fremgang,  de  ærlige  i  hjertet  bliver 
velsignet,  og  det  hele  er  i  en  tilstand  af  vedvarende  og 
hurtig  vækst.  Lad  så  verden  og  de,  der  er  fjender  af  Kristus 
og  Hans  rige  og  som  er  her  på  jorden  og  i  helvede,  gøre 
deres  allerværste,  det  er  lige  meget,  Herrens  værk  går 

stadig  fremad  og  har  held  med  sig  under  Hans  hænder." 

Hvilket  stort  symbol  tilbyder  Herren  ikke  mennesket, 
når  Han  tilbyder  mulighed  for  at  være  medlem  af  en  organi- 
sation, der  er  karakteriseret  ved  sådanne  dimensioner  — 
et  så  vidunderligt  værk! 

Dette  første  emne  er  en  opfordring  til  mennesket  til  at 
blive  en  del  af,  eller  minder  ham  om,  at  han  er  en  del  af  en 
sag  der  er  stor  nok  til  at  være  på  lige  fod  med  alt  hvad 
hans  fantasi  kan  forlange. 

Det  andet  emne  er  taknemmelighed.  Hvis  der  er  etenkelt 
element  der  er  nødvendigt  for  åndelig  udvikling  og  timelig 
lykke,  er  det  en  indre  følelse  af  taknemmelighed.  Uden 
denne  evne  til  at  skønne  på  tingene  omkring  sig,  kan  men- 
nesket ikke  engang  nyde  fysiske  fornøjelser.  Påskønnelse 
eller  taknemmelighed  er  en  bestanddel  af  al  tilfredsstillelse. 
Det  er  også  en  forudsætning  for  ydmyghed.   Porten  til 


Præsident  Brigham  Young  belyser  denne  pligt  til  at 
forberede  sig  med  følgende  ord: 

"Det  er  en  pligt  for  en  Guds  hellig  at  opnå  al  den 
indflydelse  han  kan  på  denne  jord,  og  bruge  alle  dele  af 
denne  indflydelse  til  at  gøre  godt.  Hvis  dette  ikke  er  hans 
pligt,  så  forstår  jeg  ikke  hvad  menneskets  pligt  er." 

Profeternes  bøn  er,  at  mennesket  skal  forberede  sig, 
så  han  er  i  stand  til  at  yde  tjenestegerning.  Og  princippet 
tjenestegerning,  den  virkelige  anvendelse  af  forberedelse, 
er  det  emne,  der  understreges  som  det  fjerde  hyppigste 
af  profeterne  i  deres  konferencetaler. 

Præsident  Lorenzo  Snow  forklarede  det  ædle  ved 
tjenestegerning,  da  han  sagde: 

"Vi  bør  foran  os  have  et  stærkt  ønske  om  at  gøre  godt 
mod  andre.  Lad  os  ikke  tage  os  så  meget  af  os  selv.  Det 
gode  vil  komme  til  os,  hvis  vi  i  en  vis  udstrækning  holder 

åndelig  bevidsthed  åbnes  ved  dette  princip.  Profeterne  har 
flittigt  og  indtrængende  opmuntret  Kirkens  medlemmer  til 
at  tage  imod  lykke  i  deres  liv  ved  at  dyrke  evnen  taknem- 
melighed i  deres  hjerte. 

Præsident  David  O.  McKay  indskærpede  betydningen 
af  dette  princip  for  Kirkens  ungdom  med  følgende  ord: 

"Hvis  vore  unge  mennesker  vil  have  denne  tro  (på 
Gud),  og  derved  nærme  sig  Herren,  er  der  i  det  mindste  fire 
store  velsignelser,  som  vil  komme  til  dem  her  og  nu.  Den 
første  er  taknemmelighed.  Deres  sjæl  vil  være  fuld  af 
taknemmelighed  for  det  Gud  har  gjort  for  dem.  De  vil 
opdage  at  de  får  rige  velsignelser.  Den  unge  mand,  som 
lukker  døren  bag  sig,  som  trækker  forhænget  for  og  dér 
i  stilhed  bønfalder  Gud  om  hjælp,  bør  først  udøse  sin  sjæl 
i  taknemmelighed  for  sundhed,  for  venner,  for  familie,  for 
Evangeliet,  for  tilkendegivelserne  om  Guds  eksistens.  Han 
bør  først  tælle  sine  mange  velsignelser  og  nævne  dem  en 
for  en." 

Det  tredie  blandt  emnerne  er  personlig  forberedelse 
gennem  flid,  selv-forbedring,  uafhængighed  og  karakter- 
udvikling. 


vort  sind  uden  for  os  selv,  og  prøver  at  gøre  andre  lyk- 
keligere og  drage  dem  lidt  nærmere  til  Herren.  Vi  er  blevet 
sendt  her  til  verden  for  at  gøre  godt  mod  andre;  og  når  vi 
gør  godt  mod  andre,  gør  vi  godt  mod  os  selv." 

Ikke  alene  udvikler  tjenestegerning  den  enkelte,  den 
styrker  også  organisationen.  Folk,  som  tjener  andre,  bliver 
"magnetiske  missionærer",  som  tiltrækker  deres  omgangs- 
kreds mod  den  sag  som  de  repræsenterer. 

Lydighed,  det  femte  emne,  er  en  vigtig  del  af  enhver 
fase  i  tilværelsen.  Orden,  eller  kontrol,  er  en  fundamental 
forudsætning  for  fremgang  og  fred.  Den  er  en  nødvendig 
bestanddel  i  alle  gensidige  forhold.  Den  giver  styrke  til 
den  enkelte  og  sammenhæng  i  en  organisation.  Lydighed 
udgør  den  prøvesten,  hvorved  Guds  hellige  kan  identifi- 
ceres. Præsident  Brigham  Young  udtalte,  at  "et  menneske 
kan  have  syner,  Guds  engle  kan  betjene  ham,  han  kan  have 
åbenbaringer  og  se  utallige  syner;  han  kunne  få  himlene 
åbnet  for  sig  og  se  Herrens  finger,  og  alt  dette  ville  ikke 
gøre  ham  til  præsident  for  Kirken,  eller  til  ældste,  højpræst, 
apostel;  heller  ikke  ville  det  bevise  bare  det  at  han  var  en 
hellig  .  .  .  Hvis"  du  spørger  mig,  hvad  der  vil  bevise,  at  en 

mand  eller  en  kvinde  er  en  hellig,  vil  jeg  besvare  spørgs- 
målet. Hvis  du  elsker  mig,  siger  Jesus,  vil  du  holde  mine 
befalinger.  Det  er  prøvestenen.  Hvis  du  elsker  Herren 
Jesus  Kristus  og  Faderen,  vil  du  holde  Sønnens  befalinger 
—  du  vil  gøre  Hans  vilje." 

Som  nummer  seks  i  rækken  af  præsidenternes  emner 
er  opfordringen  til  åndelighed.  Bøn  og  åndelig  følsomhed 
udgør  den  forbindelse,  som  nærer  indre  vækst  ved  virkelig 
at  bringe  menneskets  uhåndgribelige  tilværelse  i  anven- 
delse. Det  er  kilden  til  åndelig,  følelsesmæssig  og  til  en  vis 
grad  fysisk  oprejsning  —  en  slags  medicin,  både  præventiv 
og  helbredende.  Præsident Wilf ord  Woodruff  indskærpede 
gentagne  gange  det  nødvendige  i,  at  de  enkelte  søger 
Åndens  vejledning  i  deres  liv.  Præsidenterne  har  imidlertid 
været  opmærksomme  på  den  mulighed  for  bedrag  der 
kan  opstå  i  de  åndelige  sider  af  den  menneskelige  erfaring. 
De  advarer  mod  sådanne  forfalskninger  af  åndeligheden 


udgør  dette  begreb,  som  præsidenterne  taler  om,  en  meget 
nær  erstatning. 

Det  ottende  emne  handler  om  Kirkens  organisation, 
politik  og  forretningsorden.  Dette  antyder  det  nødvendige 
i  lederskab  og  vejledning. 

Det  at  Kirken  vokser  skaber  sommetider  fejl  i  de  ad- 
ministrative funktioner.  Med  Præsident  Joseph  F.Smiths 
ord: 

"Vi  er  gået  igennem  stadierne  den  spæde  barndom 
og  den  uansvarlige  barndom,  og  nærmer  os  virkelig  til- 
standen af  manddom  og  kvindelighed  i  vore  erfaringer 
inden  for  Jesu  Kristi  Evangelium  ..." 

Denne  kommentar  angående  Kirkens  vækst  som  institu- 
tion antyder,  at  man  lærer  noget  af  erfaringerne,  og  at  fejl 
som  opstår  ved  vækstprocessen  først  og  fremmest  er 
resultatet  af  mangel  på  den  forståelse  som  kræves.  Præ- 
sident Lorenzo  Snow  omhandler  emnet  tydeligt  og  lige- 

som  f.eks.  spiritisme.  Præsident  Heber  J.  Grant  viste  føl- 
gende: 

"Jesu  Kristi  Evangeliums  frugter  er  sundhed  og  kraft 
på  legeme,  sind  og  ånd,  og  spiritismens  frugter erusundhed 
og  selvmord." 

Og  Præsident  Joseph  F.  Smith  advarede  i  malende  ven- 
dinger imod  de  farer,  som  opstår  når  man  mister  den 
balance  og  det  perspektiv,  som  kommer  med  sand  ån- 
delighed: 

". .  .  engang  imellem  møder  man  et  menneske,  som  er 
fuldstændig  ensidigt,  som  kun  kan  se  ud  af  det  ene  øje  og 
ud  af  et  meget  lille  hjørne  af  det  ene  øje,  som  ikke  er  i  stand 
til  at  forstå  mere  end  én  ting  ad  gangen,  som  vælger  en 
meget  lille  hobby  —  en  bestemt  idé,  en  enkelt  tanke  og 
sidder  overskrævs  på  denne  idé  og  denne  bestemte  tanke 
og  begynder  at  ride  denne  kæphest,  og  det  er  umuligt  at 
kaste  ham  af  denne  hest ..." 

Emne  nummer  syv  fastslår,  at  Gud,  ikke  mennesket, 
hersker  ovar  denne  jord  og  denne  Kirke.  Når  man  først  har 
optaget  denne  tanke  i  sit  indre,  bringer  den  den  største 
sikkerhed,  som  mennesket  kan  eje  i  dette  liv.  Skønt  fuld- 
stændig sikkerhed  ikke  eksisterer  i  denne  timelige  orden, 


fremt: 

"Det  har  været  sådan  med  Kirken.  Vore  fejl  er  som 
regel  opstået  af  mangel  på  forståelse  for  det  som  Herren 
krævede  at  vi  skulle  gøre." 

Det  samme  syn  kunne  anvendes  på  de  følgende  emner, 
som  f.eks.  økonomi,  forholdet  mellem  forældre,  børn  og 
hjem,  og  broderlig  kærlighed.  Angående  broderlig  kærlig- 
hed bemærkede  præsident  Joseph  F.Smith  for  eksempel: 
"Se  efter  det  gode  i  menneskene,  og  hvor  de  ikke  har  det, 
så  prøv  at  opbygge  det  hos  dem;  prøv  at  forstærke  det 
gode  hos  dem;  se  efter  det  gode;  opbyg  det  gode;  støt  det 
gode;  og  tal  så  lidt  som  muligt  om  det  dårlige." 

I  sandhed,  Kirkens  præsidenter  har  søgt  menneskenes 
hjerter,  og  ikke  blot  deres  forstand. 

De  har  appelleret  til  mennesket  på  den  mest  grund- 
læggende og  hensigtsmæssige  måde.  De  ledende  emne- 
grupper ved  dette  studium  genspejler  en  organisation  med 
religiøse  emner,  som  inspirerer  den  enkelte  til  handling. 
Vor  alvise  og  altid  kærlige  Fader  tilkendegiver  sig  gennem 
Sønnens  værk  og  Herrens  udvalgte  kar  i  disse  sidste  dage 
—  præsidenterne  for  Jesu  Kristi  Kirke  af  Sidste  Dages 
Hellige. 

Profeterne 


TALE  AF 

holdt  under  April-konferencen  1967 


Mine  brødre  og  søstre,  jeg  tror  på  profeterne. 
"Hvor  Skrifterne  taler,"  sagde  pastor  Thomas  Camp- 
bell, "taler  vi;  hvor  Skrifterne  er  tavse,  tier  vi."  Den 
hellige  Augustin,  som  levede  omkring  år  400  e.  Kr., 
kom  med  en  lignende  udtalelse:  "Vi  accepterer  intet, 
som  ikke  hviler  på  Skrifternes  myndighed." 

Man  kan  tydeligt  se,  at  disse  erklæringer  lukker 
dørene  for  fortsat  åbenbaring  fra  Gud  og  udelukker 
de  hellige  profeter.  Modsat  de  her  nævnte  synspunk- 
ter forkynder  Jesu  Kristi  Kirke  af  Sidste  Dages  Hel- 
lige for  hele  verden:  "Vi  tror  alt,  hvad  Gud  har  åben- 
baret, alt,  hvad  Han  nu  åbenbarer,  og  vi  tror,  at  Han 
endnu  vil  åbenbare  mange  store  og  vigtige  ting  an- 
gående Guds  Rige."  (Den  9.  trosartikel.) 

Verden  spejder  bestandigt  efter  ny  kundskab, 
ikke  blot  på  videnskabens,  men  også  på  religionens 
område.  Den  er  det  vigtigste  princip  for  fremgang. 
Heri  ligger  frafaldet  fra  den  kristne  Kirke,  som  blev 
grundlagt  af  Jesus  og  apostlene.  Med  andre  ord:  den 
troede  på  de  døde  profeter,  men  fornægtede  de 
levende  orakler.  Andelig  kundskab  kommer  fra  Gud 
gennem  Hans  profeter. 

Det  gamle  Israel  var  en  profetisk  nation.  Profe- 
terne kom  frem  fra  tid  til  anden,  når  der  var  brug  for 
dem.  Deres  budskaber  var  livsvigtige,  for  profeterne 
var  Herrens  inspirerede  talsmænd.  De  var  ikke  altid 
populære.  De  blev  ofte  spottet,  forfulgt  og  bekæm- 
pet. Stefanus,  martyren,  sagde  i  sit  sidste  og  højtide- 
lige vidnesbyrd  til  hoben:  "Hvem  af  profeterne  har 
jeres  fædre  ikke  forfulgt?  de  dræbte  dem  ..."  (Ap.  G. 

7:52). 

Disse  udvalgte  tjenere,  misforstået  og  bagtalt,  gav 
sig  helhjertet  og  positivt  til  den  gerning,  der  blev  dem 
pålagt.  Det  var  ikke  noget  nemt  arbejde.  Det  var  en 
udfordring  til  stærke  mænd,  som  satte  deres  tjeneste 
for  Gud  over  alle  verdslige  aspirationer.  Deres  mål 
var  altid  at  frelse  fra  og  befæste  imod  det  ondes 
magt,  mod  moralsk  og  åndelig  opløsning.  Gennem 
disse  hellige  mænd  har  Gud  givet  befalinger  til  sine 
børn.  Men  —  i  det  store  og  hele  blev  deres  ord  igno- 


reret og  afvist.  Dersom  de  var  blevet  respekteret  og 
accepteret,  ville  menneskehedens  historie  have  set 
anderledes  ud.  De  stod  som  fyrtårn  for  den  gene- 
ration, hvori  de  levede.  Når  de  blev  ignoreret  og 
afvist  af  samvittighedsløse  ledere,  således  som  det 
ofte  skete,  blev  lyset  slukket,  og  mørke  dækkede  jor- 
den. Der  var  ingen  profeter  i  den  mørke  tidsalder. 

Guds  budskab  til  sine  børn  kommer  gennem  Hans 
udvalgte  tjenere,  profeterne.  Disse  tjenere  var  ud- 
valgt, før  de  blev  født.  De  havde  et  guddommeligt 
budskab,  som  ikke  blot  var  betimeligt,  men  vigtigt.  De 
beviste  deres  guddommelige  kaldelse  hvor  som  helst 
og  når  som  helst  de  viste  sig.  Åndelighed  er  en  be- 
vidsthed om  Gud,  en  viden  om  Hans  plads  og  magt  i 
universet.  At  kende  Ham  er  evigt  liv.  Da  Israel  åndelig 
talt  var  længst  nede  kom  Elijah,  en  stor  profet,  dem 
til  undsætning  og  omvendte  en  nation  til  sand  tilbe- 
delse af  Jehova.  De  var  blevet  beroliget  gennem  en 
tilkendegivelse  af  Guds  kraft. 

Jeg  har  ofte  sagt,  at  beretningen  om  Josef  i  Ægyp- 
ten giver  verden  den  fineste  lektion  om  moralsk  og 
ren  livsførelse.  Man  burde  fortælle  den  ofte  for  alle 
piger  og  drenge  under  deres  opvækst.  Profeternes 
eksempel  og  undervisning  vil  aldrig  blive  gammel- 
dags hos  et  retfærdigt  folk.  Enhver  side  i  Skrifterne 
indeholder  en  instruktion  for  dig  og  for  mig,  medens 
vi  går  frem  ad  livets  vej.  Hvor  ville  vi  være  idag,  hvis 
al  den  idealisme  og  moral,  som  profeterne  har  for- 
kyndt, var  gået  tabt  under  kapløbet  om  jordisk  og 
verdslig  anerkendelse?  Det  forekommer  mig,  at  inter- 
nationale forhandlinger  og  alle  de  meningsudvekslin- 
ger, der  nu  finder  sted,  har  et  skær  af  egoistiske 
ambitioner.  Lad  mig  minde  jer  om,  at  der  ikke  er  plads 
i  Guds  Rige  eller  i  Jesu  Kristi  gengivne  Evangelium 
for  egoisme. 

En  eller  anden  har  sagt,  at  Moses  var  den  første 
mand  i  Historien,  som  kæmpede  for  menneskerettig- 
hederne. Han  udfriede  Israel  fra  Ægyptens  trældom. 
Han  friede  dem  ud  af  deres  selvbestaltede  begræns- 

Forts.  på  side  60 

Fra  det 
Præsiderende  Biskopråd 


Præstedømme  .  .  •    Forpligtelsen  til 


Dette  var  anden  gang,  John  havde 
forsømt  Præstedømmemøde,  siden 
han  for  halvanden  måned  siden  var 
blevet  ordineret  til  diakon.  Hvorfor 
havde  han  ikke  været  der?  Var  det 
delvis  på  grund  af  hans  kammerater  i 
skolen?  Eller  var  grunden  i 
virkeligheden,  at  John  slet  ikke  var 
klar  over,  hvor  stort  hans  ansvar  var 
som  bærer  af  Præstedømmet? 

Børge  havde  været  kvorum- 
præsident  for  diakonerne  i  flere 
måneder.  Disse  tanker  optog  ham, 
mens  han  ventede  på  sine  rådgivere, 
Dan  og  Bertel;  sekretæren  Mads  og 
broder  Henry,  deres  tilsynsførende, 
der  skulle  komme  til  kvorum- 
præsidentskabsmøde. 

Det  gik  meget  fint  i  kvorum'et. 
Børge  var  imidlertid  godt  klar  over,  at 
megen  af  deres  fremgang  som  kvorum 
skyldtes,  at  de  fleste  af  kvorum- 
medlemmerne  kom  fra  hjem,  hvor 
forældrene  kendte  det  ansvar,  som 
deres  sønner  havde  som  bærere  af 
Præstedømmet,  og  fuldt  og  helt 
støttede  deres  sønner. 

Med  John  var  det  imidlertid  lidt 
anderledes.  Hans  hjem  var  ikke 
kirkeorienteret,  som  nogle  hjem  var, 
og  hans  gode  kammerater  i  skolen  var 
uden  for  kvorum'et.  Børge  var  —  på 
grund  af  dette  —  begyndt  at  forstå, 
hvad  biskoppen  havde  ment,  da  han 
omhyggeligt  havde  vejledt  ham  med 


hensyn  til  det  ansvar,  Herren  havde 
givet  ham  som  kvorum-præsident. 

Netop  da  kom  broder  Henry  ind 
gennem  kirkens  dør  fulgt  af  de  andre. 
De  gik  til  et  nærliggende 
klasseværelse,  og  mødet  i  kvorum- 
præsidentskabet  begyndte.  Det  var 
Børge,  der  ledede  mødet. 
Præsidentskabet  planlagde  kvorum- 
opgaverne  for  den  følgende  uge,  og  de 
koncentrerede  deres  opmærksomhed 
om  hver  enkelt  ung  mand.  De  begyndte 
med  sig  selv  og  vurderede  deres  egen 
stilling,  dernæst  de  andre  kvorum- 
medlemmers  stilling  med  hensyn  til, 
hvilke  opgaver  der  var  udført,  hvilke 
møder  der  var  overværet,  hvor  meget 
man  havde  læst  og  lært  udenad.  Da 
de  kom  til  John's  navn,  indskød  Børge 
en  bemærkning:  "Jeg  er  bekymret 
over,  at  John  ikke  var  til  Præste- 
dømmemøde i  morges.  Dette  er  anden 
gang,  han  har  været  fraværende,  efter 
at  han  kom  ind  i  kvorum'et  for  lidt  over 
en  måned  siden.  Jeg  har  tænkt  på,  at 
vi  skulle  gøre  lidt  mere  for  at  hjælpe 
ham  netop  nu." 

"Jeg  så  ham  i  eftermiddag",  sagde 
Bertel.  "Han  sagde,  at  han  simpelthen 
ikke  kunne  komme  op  i  morges" 

Broder  Henry,  der  havde  lyttet 
opmærksomtog  stille,  medens 
præsidentskabet  effektivt  udførte 
forretningerne,  kommenterede:  "Jeg 
har  haft  de  samme  tanker  som  Børge; 
jeg  synes,  vi  haren  virkelig  forpligtelse 
over  for  John. "  Og  så  drejede  broder 
Henry  meget  fornuftigt  problemet 


tilbage  til  præsidentskabet:  "Hvad 
mener  I,  at  kvorum-præsidentskabet 
specielt  kan  gøre  for  at  hjælpe  John  til 
at  erkende  Præstedømmets  ansvar  og 
velsignelse?" 

Dan  sagde:  "Jeg  tror  ikke,  der  er 
nogen  af  os,  der  kender  John  særligt 
godt.  Selv  om  han  har  været  i  wardet, 
kommer  vi  ikke  meget  sammen  med 
ham  i  skolen.  Vi  skulle  måske  tage 
over  og  bede  ham  om  at  spille  bold 
med  os.  Og  så  er  der  spejderlejren  i 
næste  måned.  Disse  aktiviteter  kan 
måske  hjælpe  ham  til  at  føle  sig  mere 
som  en  del  af  os." 

Bertel  nikkede hurtigtgodkendende. 

Børge  sagde:  "Jeg  er  enig  med  dig, 
Dan.  Dette  er  punkter,  vi  ikke  skulle 
overse,  og  som  vi  skulle  gå  i  gang 
med  straks.  Men  jeg  synes,  at  vi  må 
henvende  os  til  ham  på  en  sådan 
måde,  at  han  vil  ønske  at  tage  virkelig 
og  aktiv  del  i  Præstedømmet.  Jeg  tror, 
den  eneste  måde  at  gøre  dette  på  er 
at  hjælpe  John  at  forstå,  hvor  vigtigt 
hans  Præstedømme  er,  og  hvor  stort 
hans  ansvar  er  som  bærer  af 
Præstedømmet.  Broder  Henry,  har  du 
forslag  til,  hvordan  vi  bedst  kan  gøre 
det?" 

Broder  Henry  smilede  og  sagde: 
"Jeg  synes,  I  unge  mænd  har  tænkt 
dette  godt  igennem.  Måske  kan 

at  handle 


håndbogen  give  os  hjælp  til  vore  planer 
med  John." 

Børge  svarede:  "Selvfølgelig!  Jeg 
er  helt  klar  over,  hvad  du  hentyder  til, 
broder  Henry.  Hvorfor  tænkte  jeg  ikke 
på  det  før?"  Børge  slog  i  sin  håndbog 
hurtigt  op  på  kapitlet  med  pligterne, 
der  påhviler  kvorum-præsidentskaber 
for  diakoner.  "Her,  lyt  til  dette  —  dette 
lyder  som  noget  af  vort  svar:  'Kvorum- 
præsidentskabet  må  mødes  med  hver 
nyordineret  diakon  og  forklare  de 
pligter,  der  påhviler  en  diakon  og  de 
lejligheder,  der  er  til  at  bruge  Præste- 
dømmet. Lad  ham  forpligte  sig  til  at 
gøre  sin  pligt  og  til  at  opretholde 
Kirkens  standarder,  efter  at  de  er 
blevet  genemgået  med  ham.'  Vi  har 
overset  denne  del  af  vort  ansvar  som 
præsidentskab. 

"  Hvis  vi  nu  for  eksempel  inviterer 
John  til  det  næste  møde  i  vort  præ- 
sidentskab og  forklarer  ham  hans  plig- 
ter og  de  muligheder,  han  har  som 
bærer  af  Præstedømmet  og  så  får  ham 
til  at  love  at  gøre  sin  pligt,  da  vil  dette 
være  noget,  han  vil  huske.  Dette  vil 


også  placere  et  ansvar  på  os  som 
præsidentskab  til  at  opføre  os  på  en 
sådan  måde,  at  John  og  de  andre  kvo- 
rum-medlemmer  kan  forstå,  at  vi  har 
bundet  os  til  at  opretholde  Kirkens 
standarder,  ligesom  de  har  forpligtet 
sig  selv." 

"Jeg  tror,  vi  vil  få  et  meget  bedre 
kvorum  på  grund  af  dette  møde," 
sagde  broder  Henry.  "Hvad  plan- 
lægger I  nu  at  gøre  for  at  hjælpe  John  i 
denne  uge,  så  at  han  vil  føle  sig  mere 
som  en  del  af  kvorum'et?" 

"Jeg  synes,  vi  skulle  ringe  til  John  i 
aften  og  aftale  et  tidspunkt,  hvor  vi 
som  præsidentskab  kan  mødes  med 
ham  en  eller  anden  aften  i  denne  uge," 
svarede  Børge.  "Broder  Henry,  kunne 
du  hjælpe  os  med  forslag  til  at  ar- 
rangere et  interview?" 

"Javist,"  samstemmede  broder 
Henry.  "Jeg  spekulerer  også  på,  om  I 
gerne  ville  have  lektien  i  Præstedøm- 
memødet på  søndag  til  at  handle  om 
Præstedømmeansvar." 

"Det  lyder  godt,"  svarede  Børge 
begejstret.  "Og  jeg  vil  så  bede  to  af 


kvorum-medlemmerne  benytte  et  par 
minutter  til  at  forklare,  hvad  deres 
ansvar  er  som  bærere  af  Præste- 
dømmet." 

Bertel  tilføjede:  "  Min  fader  har  som 
hjemmelærer  fået  tildelt  John's  familie. 
Jeg  vil  foreslå  ham  at  diskutere 
Præstedømmepligter  ved  hans  næste 
besøg." 

Mødet  fortsatte,  og  detaljer  og 
specielle  opgaver  blev  udarbejdet.  De 
sluttede  så  deres  møde,  idet  de  bad 
om  Herrens  hjælp  til  deres  kvorum  og 
om  Hans  velsignelser  til  hvert  medlem 
—  og  de  nævnte  specielt  John. 

Gruppen  forlod  kirken  og  startede 
hjemad.  Børge  bestemte  sig  til  at  tage 
en  omvej  hjem  og  køre  forbi  John's  hus 
for  at  få  aftalt  et  tidspunt,  hvorkvorum- 
præsidentskabet  kunne  besøge  ham. 
Han  så  John  ude  i  baghaven,  og  Børge 
gik  så  rundt  bag  om  huset.  De  to  unge 
mænd  snakkede  sammen  i  flere 
minutter.  Mens  de  gjorde  det,  følte  de 
glæden  ved  broderskabet  i  Præste- 
dømmet. 

Da  Børge  forlod  John's  have  og 
kørte  mod  sit  eget  hjem,  følte  han,  at 
de  som  præsidentskab  den  aften 
havde  gjort  en  god  begyndelse  ved  at 
hjælpe  en  af  kvorum'  et  at  erkende,  at 
Præstedømmet  ikke  alene  er  fuldmag- 
ten til  at  handle  i  Gud's  navn,  men 
også  forpligtelsen  til  at  handle  i  Hans 
navn. 

LOWELL  L.  BENNION 


Tilgiv  dig  selv 


tn  universitetsstudent  kom  en  dag  ind  på  mit  kontor  efter  klassen  for 
at  tale  med  mig  om  noget,  der  havde  stor  betydning  for  ham.  Den  måde, 
hvorpå  han  gengældte  min  hilsen,  viste  mig,  at  han  var  mismodig  og  nedslået: 

"Hvis  De  vidste  alt  om  mig,  tror  jeg  ikke,  De  ville  have  mig  i  denne 
bygning",  sagde  han.  "Jeg  har  begået  hver  synd,  der  er  nævnt  i  bogen  — 
undtagen  mord.  Da  jeg  var  17  år,  var  jeg  en  horkarl,  en  dranker,  en  guds- 
bespotter.  Jeg  har  stjålet  korn  og  pigtrådshegn  og  kørt  det  bort  på  en 
lastbil."  Han  tav  lidt.  "Hvad  tænker  De  om  mig  nu?" 

"Gud  elsker  en  ærlig  mand",  sagde  jeg.  "Sig  mig,  stjæler  du  stadig  og 
lever  du  i  utugt  nu?" 

"Nej",  svarede  han  hurtigt;  "jeg  blev  omvendt  til  Kristus  for  kort  tid  siden. 
Det  er  det,  der  har  givet  mig  styrke  til  at  sejre  over  de  værste  af  mine  synder. 
Men  de  forfølger  mig  hele  tiden.  Hvorledes  kan  et  menneske  glemme  sin 
synd?  Hvordan  kan  han  i  det  mindste  få  dem  ud  af  sine  tanker,  så  han  kan 
koncentrere  sig  om  sit  arbejde?" 

Medens  han  talte,  kom  jeg  til  at  tænke  på  nogle  ord  af  Shakespeare: 
"Du  kan  vel  give  råd  for  syge  sind,  oprykke  indgroet  sorg  af  éns 
erindring,  udskrabe  sjælenødens  skrift  af  hjernen  og  ved  en 
liflig  glemselsmodgift  rense  det  fyldte  bryst  for  alt  det  onde 
stads,  som  tynger  hjertet?" 

(Macbeth,  femte  akt,  scene  3.) 

Hvad  kunne  jeg  sige  for  at  lette  ham  byrden,  fri  ham  for  fortiden,  få 
ham  til  at  føle  sig  fri  til  at  skabe  og  til  at  leve  helhjertet  i  nutiden  med  al 
sin  kraft? 

Aldous  Huxley  skrev  engang:  "Kronisk  samvittighedsnag  ...  er  ikke  nogen 
ønskværdig  følelse.  Hvis  du  har  gjort  noget  galt,  så  omvend  dig,  gør  så 
meget,  du  kan,  godt  igen  og  gå  igang  med  den  opgave  at  opføre  dig  bedre 
næste  gang.  Du  må  under  ingen  omstændigheder  give  dig  til  at  ruge  over 
dine  fejltagelser.  At  rulle  sig  i  skidtet  er  ikke  den  helt  rigtige  måde  at  blive 
ren  på."  ("Fagre  Nye  Verden",  Forordet.) 

Huxley's  indstilling  er  der  virkelig  mening  i.  Hvorfor  lide  nederlag  to 
gange:  først  ved  de  fejl,  du  begår,  og  så  igen  ved  din  holdning  over  for  dem? 

Matthew  Cowley,  en  mand,  der  elskede  syndere  og  tilbragte  en  hel  del 
tid  sammen  med  dem,  kom  engang  med  den  bemærkning:  "En  mand  er 
større  end  alle  sine  synder." 

Dette  glemmes  ofte  af  den,  hvis  samvittighed  plager  ham  for  alvorlige 
fejltrin,  han  har  begået.  Hans  fejltagelser  forvrænger  billedet  af  hans  frem- 

tidsudsigter  for  ham.  Alle  hans  dyder,  gode  gerninger 
og  stærke  sider,  som  virkelig  vejer  tungere  og  er  langt 
flere  i  antal,  fordunkles. 

Når  vi  handler  slet  eller  gør  ondt  spolerer  vi  uvurderlige 
samhørsforhold.  Vi  er  årsag  til,  at  Gud  og  Kristus  leder 
på  grund  af  syndens  konsekvenser  både  for  os  selv  og  for 
andre.  Vi  bliver  tilbøjelige  til  at  trække  os  tilbage  fra  livet, 
brødebetyngede  og  mørk  i  sindet;  og  hvad  der  er  endnu 
værre:  vi  bliver  fremmede  for  os  selv,  vi  mister  vor  selv- 
tillid og  tilslører  det  billede  vi  har  af  vor  virkelige  identitet. 
Man  kan  f.  eks.  stille  sig  selv  det  spørgsmål:  "Hvem  er 
jeg  —  den,  jeg  gerne  vil  være,  eller  den,  jeg  har  været?" 

For  at  kunne  hjælpe  os  selv  med  at  besvare  det 
spørgsmål,  er  der  tre  forskellige  slægtskabsforhold,  vi 
må  forstå:  vort  forhold  til  Guddommen,  til  vore  medmen- 
nesker og  til  os  selv.  Hvis  alle  disse  kan  genoprettes  og 
beriges,  vil  kampen  med  vore  tidligere  fejltagelser  være 
vundet.  Livet  kan  begynde  på  ny  med  et  nyt  sind  og  et 
nyt  hjerte. 

Enhver,  som  tror  på  Gud,  skammer  sig  ganske  natur- 
ligt, når  han  overtræder  Guds  love.  Og  selv  om  han  om- 
vender sig,  kan  han  stadig  føle  samvittighedsnag  og  at 
Gud  og  han  ikke  er  så  gode  venner  som  før.  Men  lad  os 
et  øjeblik  overveje,  hvorledes  Guds  følelser  er  over  for 
mennesket  som  en  angrende  synder. 

Efter  at  Esajas  meget  kraftigt  har  formanet  sit  folk  til  at 
omvende  sig,  være  rene  og  gøre  godt,  tilføjer  han:  ".  .  .  Er 
eders  synder  som  skarlagen,  de  skal  blive  hvide  som  sne; 
er  de  end  røde  som  purpur,  de  skal  dog  blive  som  uld." 
(Es.  1:18) 

Profeten  Ezekiel  beskriver  Skaberens  følelser  for  den 
angrende  i  meget  tydelige  vendinger: 

"Men  når  den  gudløse  omvender  sig  fra  alle  de 
synder,  han  har  gjort,  og  holder  alle  mine  anordnin- 
ger og  gør  ret  og  skel,  da  skal  han  visselig  leve  og 
ikke  dø. 

Ingen  af  alle  de  overtrædelser,  han  har  øvet,  skal 
tilregnes  ham;  i  kraft  af  den  retfærdighed,  han  øver, 
skal  han  leve. 

Mon  jeg  har  lyst  til  den  gudløses  død,  lyder  det 
fra  den  Herre  Herren,  mon  ikke  til,  at  han  omvender 
sig  fra  sin  vej,  så  han  må  leve?"  (Ez.  18  :  21—23) 
Og  i  en  velkendt  ny  åbenbaring  erklærer  Herren: 
"Thi  jeg,  Herren,  kan  ikke  se  på  synd  med  den 
ringeste  eftergivenhed. 

Dog  skal  den,  der  omvender  sig  og  holder  Her- 
rens befalinger,  tilgives."  (L&P  1  :  31  -32) 


Den  gode  Gud  har  én  eneste  interesse  i  mennesket: 
Han  ønsker,  at  han  skal  finde  glæde,  den  glæde,  der  følger 
med  at  opfylde  hensigten  med  hans  egen  natur  som  men- 
neske og  som  et  Guds  barn.  Når  vi  øver  det  onde,  lider 
Gud,  fordi  Han  elsker  os  og  ikke  ønsker  at  se  os  ødelægge 
os  selv.  Når  vi  anvender  vor  sunde  fornuft  til  at  omvende 
os  og  leve  i  harmoni  med  de  af  livets  love,  der  betinger 
vækst  og  glæde,  glæder  Gud  sig  også. 

Dette  faktum  er  så  smukt  beskrevet  i  Kristi  lignelser. 
I  disse  storslåede  "historier"  fremholdes  Faderens  store 
kærlighed  til  synderen  og  Hans  glæde  over  det  menneske, 
som  "går  i  sig  selv".  I  Luk.  15,  kapitel  giver  Jesus  os  tre 
nær  beslægtede  lignelser:  Det  tabte  Får,  Den  tabte  Mønt 
og  Den  tabte  Søn.  Læs  dem! 

I  den  første  forlader  hyrden  de  99  og  går  ud  efter  det 
får,  der  er  faret  vild,  indtil  han  finder  det;  så  lægger  han 
det  på  sine  skuldre  med  glæde  og  bærer  det  hjem. 

Og  Jesus  sluttede  lignelsen   med  at  sige: 

"Jeg  siger,  således  bliver  der  mere  glæde  i  Himmelen 
over  én  synder,  som  omvender  sig,  end  over  nioghalvfems 
retfærdige,  som  ikke  trænger  til  omvendelse."  (Luk.  15:7) 

I  den  anden  lignelse  tænder  en  kvinde,  som  har  tabt 
én  af  sine  ti  sølvmønter,  et  lys,  fejer  og  leder,  indtil  hun 
glædestrålende  finder  den.  Og  Jesus  sagde: 

"Sådan  siger  jeg  jer,  bliver  der  glæde  hos  Guds  engle 
over  én  synder,  som  omvender  sig."  (Luk.  15: 10) 

I  den  tredje  og  mest  elskede  lignelse  kræver  den  unge 
mand  sin  arv  og  øder  den  i  et  udsvævende  liv  i  et  land 
langt  borte.  Da  han  bliver  klar  over  sin  tåbelighed,  vender 
han  hjem  for  at  få  sin  faders  tilgivelse. 

".  .  .  Men  da  han  endnu  var  langt  borte,  så  hans  fader 
ham  og  ynkedes  inderligt  og  kom  løbende  og  faldt  ham  om 
halsen  og  kyssede  ham."  (v.  20.) 

I  sin  glæde  fejrede  faderen  sin  søns  omvendelse  og 
hjemkomst.  Og  hvorfor?  "Thi  min  søn  her  var  død,  men  er 
blevet  levende  igen,  han  var  fortabt,  men  er  fundet  igen  ..." 
(v.  24.)  Disse  ord  gentager  Jesus.  Intet  andet  betød  noget 
for  denne  fader.  Fortidens  synder  og  hjertesorger  er  glemt. 
"Denne  min  søn  er  levende  igen." 

Denne  jordiske  fader  er  til  en  vis  grad  et  billede  på 
vor  himmelske  Faders  følelser  over  for  en  vildfaren  søn  og 
Guds  glæde  over  hans  tilbagevenden.  Hvis  menneskelige 
fædre  og  mødre  kan  tilgive,  hvor  meget  mere  vil  da  ikke 
de  tilgive,  hvis  mest  fremragende  egenskaber  er  gud- 
dommelig kærlighed! 

Når  vi  synder,  indvikler  vi  næsten  altid  andre  i  det: 
dem,  som  vi  synder  imod,  og  dem,  som  elsker  os,  og  som 
bliver  kede  af  det,  når  vi  lider  under  konsekvenserne  af 
det  onde,  vi  har  gjort.  Jeg  har  lagt  mærke  til,  at  de  fleste 
mennesker  gerne  vil  tilgive  en  overtræder,  når  de  mener, 
at  vedkommende  er  ærlig  og  angrende.  Faktisk  er  der 
mange,  som  vil  tilgive,  enten  der  bliver  gjort  bod  eller  ej. 
Mennesker  med  virkelig  kærlighed  tilgiver,  selv  om  der 
ikke  sker  omvendelse. 

Men  skulle  vor  næste  nægte  at  tilgive  os,  selv  efter 
at  vi  har  gjort  alt,  hvad  der  står  i  vor  magt  for  at  rette  det 
forkerte,  så  er  det  hans  privilegium  og  hans  ansvar.  Vort 
eget  ansvar  ophører  med  fuld  omvendelse.  Hvis  det  ikke 
kan  lade  sig  gøre  at  rette  noget,  man  har  gjort  forkert, 
så  må  vi  tjene  andre  mennesker  og  —  uden  tanke  på  be- 
lønning —  bidrage  til  det  gode  i  livet. 

Fordi  erindringen  jager  den  angrende  synder,  er  det 
yderst  vanskeligt  for  ham  at  tilgive  sig  selv.  Men  hvorledes 
kan  et  menneske  "fjerne  en  rodfæstet  sorg  fra  sin  erind- 
ring?" Det  er  en  meget  vanskelig  opgave. 

Ligesom  sollyset  spreder  nattens  mørke,  således  er 
en  måde  til  at  spærre  minderne  fra  fortiden  ude,  at  erstatte 
dem  med  glæde  over  det  nutidige.  Mange  mennesker  i 
Kristendommens  historie  har  overvundet  sorgen  over 
deres  fortid  ved  at  lære  at  følge  Jesus  i  nutiden.  Frelseren 
sagde  engang  om  en  bestemt  kvinde: 

"Hendes  mange  synder  er  hende  forladt,  siden  hun 

har  elsket  meget .  .  .  Men  han  sagde  til  kvinden:  Din 

tro  har  frelst  dig,  gå  bort  med  fred!"  (Luk.  7:47,  50) 

Apostlen  Paulus  sagde:  "Lad  jer  ikke  overvinde  af  det 

onde,  men  overvind  det  onde  med  det  gode."  (Rom.  12:21) 

Det  onde  overvindes  ikke  nødvendigvis  ved  en  direkte 

kamp.  At  tænke  på  det  onde,  kan  gøre  det  uudsletteligt 

i  sindet,  men  at  tænke  og  gøre  godt,  vil  fortrænge  det  onde 

og    mindet  derom.    Selvom    processen   sker   gradvis,   vil 

skabende  og  produktiv  tænkning  komme  i  forgrunden. 

Sommetider,  er  det  ikke  tilfredsstillende  blot  at  prøve 
at  slette  erindringen;  det  kan  næsten  virke  uærligt,  sådan 
noget  lignende  som  at  feje  støvet  ind  under  gulvtæppet. 
Der  må  noget  andet  til.  Men  det  er  sandt,  at  man  bog- 
stavelig talt  kan  forandre  sin  fortid.  Men  hvorledes?  Det 
er  givet,  at  man  ikke  kan  tilbagekalde  ord,  der  er  udtalt 
eller  gerning,  der  er  gjort.  Det,  der  er  sket,  er  sket  —  gjort 
gerning  står  ikke  til  at  ændre.  Men  man  kan  for  hver  dag 
man  lever,  ændre  sin  fortid.  Hver  dag,  ja,  hvert  øjeblik, 
låner  man  af  fremtiden  og  bygger  og  udvider  fortiden 
dermed.  Fortiden  ændrer  sig  hele  tiden,  den  udvikler 
sig,  den  udvider  sig.  Hver  dag  repræsenterer  en  ny  helhed, 
enhver  begivenhed  ændrer  livets  mening  og  betydning. 

Aristoteles  sagde:  "Helheden  er  større  end  dens 
enkelte  dele."  Det  menneskelige  legeme  er  mere  end 
summen  af  alle  dets  dele.  En  arm  er  én  ting,  hvis  den 
hænger  på  en  væg,  men  en  helt  anden  ting,  hvis  den  er 
en  del  af  et  helt  legeme,  der  dirigeres  af  tanken.  Således 
er  det  med  vore  synder.  Når  vi  betragter  dem  isoleret, 
har  de  tilbøjelighed  til  at  sætte  sig  fast  i  vor  erindring. 
Derfor  optager  de  en  stor  del  af  vort  liv,  når  de  står  friske 
i  erindringen  og  er  begået  for  ikke  så  længe  siden.  Men 
når  vi  opbygger  positive,  sunde  tanker  og  gerninger,  bliver 


vore  synder  en  mindre  og  mindre  del  af  vort  totale  væsen. 
Den  student,  der  blev  omtalt  i  begyndelsen  af  denne 
artikel,  var  en  fortvivlet  teenager.  I  dag  er  han  en  fin 
ægtemand  og  en  kærlig  fader,  som  giver  sine  tanker  og 
sine  kræfter  i  intelligent  tjeneste  for  Gud  og  mennesker. 

Da  han  var  18  år,  var  hans  synder  en  stor  del  af  hans 
liv,  men  for  hvert  år  blev  de  mindre  og  mindre  i  forhold 
til  hele  hans  væsen.  Det  ondes  indflydelse  i  forbindelse 
med  hans  liv  i  de  unge  år  formindskes  i  direkte  forhold  til 
hans  bestandigt  øgede  indflydelse  til  det  gode  blandt 
sine  medmennesker. 

Jeg  stod  engang  og  så  på  et  hus,  der  var  ved  at  blive 
bygget.  På  grund  af  de  triste  mursten  og  alt  det  roderi,  der 
var  på  byggepladsen,  bedømte  jeg  det  hus,  som  kun  var  i 
sin  vorden,  til  at  være  rigtig  grimt.  Men  da  jeg  nogen  tid 
senere  kom  forbi,  så  jeg,  at  stenene  nu  var  en  del  af  et 
smukt  mønster  —  et  mønster,  der  i  lyset  fra  vinduerne 
afspejlede  en  lykkelig  familie  inde  i  huset.  Et  liv  kan  være 
hæsligt  til  et  vis  punkt,  men  den  dag,  da  guddommelig  sorg 
leder  til  retfærdig  livsførelse,  begynder  godhed,  skønhed, 
ydmyghed  og  styrke  at  indfinde  sig.  Selv  det  onde,  som 
engang  var  der,  bidrager  til  barmhjertighed  mod  og  for- 
ståelse af  andre  syndere  og  giver  en  et  ønske  om  at 
hjælpe  dem  til  at  være  i  harmoni  med  livet  og  med  Gud. 
Den  virkelig  angrende  synder,  som  tror  på  Guds  kærlighed 
og  nåde,  kan  igen  acceptere  sig  selv.  Han  er  ikke  mere 
en  synder  eller  et  mislykket  individ,  for  nu  kan  han  tænke 
på  sig  selv  med  respekt  og  udtale  sit  eget  navn  i  fred. 
Han  er  "gået  i  sig  selv"  og  det  er  i  virkeligheden  det, 
der  gælder. 

Alma  den  Yngre  er  et  klassisk  eksempel  på  den  an- 
grende synder.  Ligesom  den  tabte  søn  var  han  nået  til 
bunden  af  en  syndig  livsførelse.  Han  skrev  selv  om  sin 
sindstilstand: 

"Ja,  jeg  huskede  alle  mine  synder  og  overtrædelser, 
for  hvis  skyld  jeg  blev  plaget  af  helvedes  kvaler .  .  . 

...  jeg  huskede  også  at  have  hørt  min  fader  profetere . . . 
angående  Jesus  Kristus,  en  Guds  Søn,  der  skulle  komme 
for  at  gøre  forsoning  for  verdens  synder. 

Og  da  denne  tanke  bemægtigede  sig  min  sjæl,  råbte 
jeg  i  hjertet:  O,  Jesus,  du  Guds  Søn,  forbarm  dig  over  mig, 
som  er  i  bitterheds  galde  og  omgivet  af  dødens  evige 
lænker. 

Og  da  jeg  tænkte  således,  mindedes  jeg  ikke  længere 
mine  kvaler,  og  jeg  oprørtes  ikke  mere  ved  erindringen 
om  mine  synder. 

Og  hvilken  glæde  og  hvilket  forunderligt  lys  så  jeg 
ikke;  ja,  min  sjæl  blev  fyldt  med  glæde,  lige  så  stor  som 
min  kval  havde  været. 

Ja,  jeg  siger  dig,  min  søn,  at  intet  kunne  være  så 
smerteligt  og  så  bittert,  som  min  kval  var.  Og  atter  siger 
jeg  dig,  min  søn,  at  på  den  anden  side  kan  intet  være  så 
lifligt  og  sødt,  som  min  glæde  var."  (Alma  36  :  13,  17—21)  ■ 

Sådan  er  glæden  ved  omvendelse.  Alma  bærer  vid- 
nesbyrd om  Kristi  Ånds  magt  til  øjeblikkelig  at  "udviske 
synder,  skrevet  i  hjernen".  Som  en  Kristi  tjener  i  ydmyghed, 
kærlighed  og  flid  er  Almas  eget  liv  et  levende  vidnesbyrd 
om,  at  man  kan  tilgive  sig  selv  og  blive  fuldstændig 
accepteret  af  Kristus. 

Vær  frimodige  og  stærke,  frygt  ikke  og  forfærdes  ikke  for  dem;  thi  Herren 
din  Gud  vil  selv  drage  med  dig;  han  vil  ikke  slippe  og  ikke  forlade  dig. 

(5.  Mos.  31:6) 


Har  du  nogensinde  drømt  om  at  blive  en  stor  helt,  der 
sendes  ud  i  verdensrummet  for  at  udforske  en  ny  planet 
eller  svømmer  under  havoverfladen  for  at  finde  mærkelige 
planter  og  dyr  og  erobre  det  ukendte? 

Enhver  af  os  har  disse  drømme,  men  for  at  gøre  dem  til 
virkelighed,  må  vi  arbejde  på  dem  hver  dag.  En  helt  må 
være  i  besiddelse  af  mod,  og  modet  har  sin  spinkle  begyn- 
delse og  vokser  med  hver  klog  og  tapper  handling.  Der 
findes  ingen  fødte  helte,  de  bliver  til  lidt  efter  lidt. 

Vore  astronauter  blev  ikke  helte  på  en  dag.  De  stude- 
rede længe  og  udholdende.  De  overvandt  deres  frygt,  stor 
såvel  som  lille,  lidt  efter  lidt  —  og  arbejdede.  Mange  gange 
var  de  bange,  men  de  tænkte  kun  på  at  nå  målet,  de  så 
kun  mod  målet,  og  de  handlede  kun  for  at  nå  målet. 

Det  kræver  mod  at  udføre  vore  daglige  hverv;  men 
hvilken  følelse  af  glæde  har  vi  ikke,  når  de  er  udført  korrekt 
og  godt. 


Hvad  er  mod? 

En  stor  general  sagde  engang,  at  en  tapper  mand  er 
ikke  det  samme  som  en  mand,  der  aldrig  er  bange;  men 
en  mand,  der  gør  fremskridt  til  trods  for  sin  frygt. 

At  have  mod  er  at  beherske  frygten.  Hvis  vi  tror,  at 
Vor  himmelske  Fader  altid  er  os  nær  for  at  hjælpe  os,  vil 
vi  have  styrke  til  at  gøre  det  rigtige,  og  vi  vil  have  fred  med 
os  selv. 

At  have  mod  til  at  gøre  de  små  ting,  dag  ud  og  dag  ind, 
vil  give  os  mod  til  at  udføre  større  ting;  for  mod  vokser 
ligesom  en  plante,  lidt  efter  lidt,  til  den  bliver  stærk  og 
kan  modstå  de  vindstød  og  storme,  der  truer  med  at 
ødelægge  den. 

Jessie  Arrowsmith 

Josua 


En  af  mine  yndlingspersoner  i  skrifterne  er  Josua. 
Her  er  en  mand,  hvis  liv  jeg  synes,  enhver  kan  have  som 
forbillede,  for  han  søgte  og  fandt  livets  sande  værdier. 
Denne  mand  blev  omkring  110  år  gammel.  Jeg  tror,  at 
kronen  på  hans  store  værk  kom  hen  mod  slutningen  af 
hans  liv,  da  han  kaldte  alle  ældsterne  og  overhovederne  i 
Israel  sammen,  embedsmænd  og  lærere,  ja,  faktisk  alle  i 
Israel,  og  berettede  for  dem  om  Guds  godhed.  Og  fordi  han 
havde  erfaringen  og  et  nært  forhold  til  Gud,  vidste  han, 
hvad  han  talte  om.  Efter  at  han  havde  talt  om  alle  de 
velsignelser,  som  var  kommet  til  de  forskellige  og  til  Israels 
hus,  var,  efter  min  mening,  dette  den  mest  strålende 
erklæring: 

Men  hvis  I  ikke  synes  om  at  tjene  Herren,  så  vælg  i  dag, 
hvem  I  vil  tjene,  de  guder,  Eders  forfædre  dyrkede 
hinsides  floden,  eller  amoriternes  guder,  i  hvis  land  I  nu 
bor.  Men  jeg  og  mit  hus,  vi  vil  tjene  Herren! 

(Josua  24: 15) 
Dette  var  den  vej  Josua  fulgte  hele  sit  liv. 
Jeg   tror,   at  denne  trosbekendelse  forpligtede  alle   i 
Israel  til  at  svare: 

.  .  .  Det  være  langt  fra  os  at  forlade  Herren  for  at  dyrke 

andre  guder.  (Josua  24: 16) 

Som  ung  mand  var  Josua  slave  i  et  ægyptisk  teglværk. 

Sandsynligvis  havde  han  et  nært  venskab  med  Moses,  og 

han  var  vidne  til   Moses'  styrke.   Han  var  vidne  til  alle 


plagerne,  opgøret  mellem  Farao  og  Moses,  der  prøvede  at 
bryde  Israels  trældomslænker  og  igen  gøre  dem  til  et  frit 
folk.  Alt  dette  var  Josua  vidne  til.  Han  var  Moses'  tjener. 
Han  gik  halvvejs  op  på  bjerget  med  Moses,  da  han  skulle 
modtage  budene  og  pagterne  for  Israels  folk.  Jeg  formoder, 
han  var  vidne  til  Moses'  skuffelse,  da  han  kom  tilbage  til 
Israels  børn  og  så  hurtigt  fandt  dem  på  afveje.  Han  var 
vidne  til  delingen  af  Det  røde  Hav;  han  så  faktisk  vandene 
dele  sig,  og  Israels  børn  gå  tørskoet  gennem  dem  til  det 
faste  land. 

Han  var  en  af  de  få  "mænd,  som  var  med  ved  den  store 
udvandrings  begyndelse  og  som  overlevede.  En  dag  sagde 
en  stemme  til  ham:  "Josua,  min  tjener  Moses  er  død;  bryd 
nu  op  tillige  med  hele  dette  folk".  Og  da  de  stod  ved 
Jordanfloden,  pegede  Herren  og  sagde:  "Gå  over  Jordan 
derhenne  til  det  land,  jeg  vil  give  dem,  israeliterne."  (Josua 
1  : 2)  "Vær  kun  helt  frimodig  og  stærk,  så  du  omhyggeligt 
handler  efter  hele  den  lov,  min  tjener  Moses  pålagde  dig . . . 
Vær  ikke  bange  og  bliv  ikke  forfærdet,  thi  Herren  din  Gud 
er  med  dig  i  alt,  hvad  du  tager  dig  for! "  (Josua  1 :  6—7—9) 

Han  havde  forbindelse  med  Gud  i  den  store  opgave, 
det  er  at  bringe  Israels  børn  ind  i  det  land,  som  var  lovet 
dem.  Jeg  formoder,  at  Josua  blev  stillet  overfor  spørgsmå- 
let: "Hvordan  skal  vi  komme  over  Jordanfloden?"  Den  gik 
på  denne  årstid  langt  over  sine  bredder.  Herren  sagde  til 
ham,  hvad  han  skulle  gøre. 

Men  Herren  sagde  til  Josua:   "I  dag  begynder  jeg  at 


48 


BØRNENES 
SIDER, 


jo   Q^^ 


Sfaweh 


En  eller  anden  går  gennem  skoven.  Træk  en  linie  fra  punkt  nummer  1  til  punkt 
nummer  29.  Hvad  er  det? 


9 


Ha !  Det  var  et  fint  stykte  ost, 
jMfj  Jfc»#^/1           jeg  snappede  fra  hyrdens 
y^  *>fTHH           frok^jeg  vil  flyve  til  mit 

FABLER  tø- — iT^> 

RÆVEN           P^ 

r^i^ 

1^ 

kragen  åféjA 

'  i 

Fru  Krage  har  et 
dejligt  stykke  ost, 
~a  prøve  ~ 


Hvor  aer  De  godt  ud  . 
dag  fru  Krage-  Deres 
fjer  er  så  blanke- 


Deres  vinger  er  si 

St cerke,  i ntet  »remme,  vi  i  pe 

under  at  De  flyver      9la£de  mig  med 

lige  så  godt  sow      v "09'foe^ltC  > 
^^ørnen 

V     VrK?7 


Jeg  elsker  Deres 


Der  er  ikke 
mange  der  „ 
Sætter  pris  pa 
min  rtfyt  si! jeg 
vil  synge  for 
dig- 


Smigrere  skal  man  ikke  stole  pa. 

Dukkeklædeskab 


AF   PEGGIE   GEISZEL 


Bøjler  til  småt  dukketøj  laver  man 
let  af  piberensere,  der  vikles  omkring 
den  ene  ende  af  en  åbnet  papirclips. 
Hæng  den  anden  ende  af  clipsen  over 
stangen  i  klædeskabet. 

Lav  et  klædeskab  til  hver  af  dine 
små  dukker.  Udvælg  først  en  æske,  der 
passer  i  størrelse  til  tøjet.  Afmærk  dø- 
rene med  en  blyant  og  linial. 

Klip  derefter  langs  med  den  øverste 
og  nederste  kant  af  dørene  (også  ned 
i  midten)  som  vist  med  linierne  i  det 
lille  diagram. 

Fold  de  uklippede  sider  (punkte- 


rede linier)  med  bagsiden  af  saksen,  så 
dørene  åbner  let.  Sæt  dørgreb  i  af  teg- 
nestifter eller  messingstifter. 

Lav  to  huller  foroven  i  æsken  og 
sæt  en  stok  eller  blomsterpind  igen- 
nem, der  bruges  som  stokken  til  at 
hænge  tøjet  på.  Den  må  stikke  lidt 
udenfor  på  begge  sider  af  æsken. 

Dekorer  med  farveblyant,  maling 
eller  med  kulørt  papir.  Sølvpapir  sat 
fast  på  indersiden  af  dørene  vil  se  ud 
som  spejle. 

Lav  mange  bøjler  til  kjolerne  og 
anbring  skoene  forneden. 

(Udi 


•    tW •'  ic^c 


Hvad  er  det  Pussi  ser? 

Hvilket  mærkeligt  dyr  er  det,  der  gør  Pussi  bange? 
Forbind  prikkerne  og  find  selv  ud  af  det. 


Første 
skoledag 


Lille  Lars  skal  i 
skole  for  første 
gang.  Vil  du  vise 
ham  vejen  så  han 
ikke  skal  gå  vild  i 
byens  gader? 

infi» 

(Udi 

A,  B,  Eller  C? 


Tegn  en  circel  omkring  det  rigtige  svar. 

1.  Hvilket  dyr  lever  i  urskoven? 

(A)  Polarbjørn  (B)  Kamel  (C)  Abe 

2.  Hvilket  dyr  kan  flyve? 

(A)  Grævling  (B)  Flagermus 
(C)  Bæver 

3.  Hvilke  dyrebørn  kaldesfor  killinger? 
(A)  Bøffe!  (B)  Hjort  (C)  Løve 

4.  Hvilke  dyr  kaldes  for  Ørkenens 
skibe? 

(A)  Elefanter  (B)  Kameler  (C)  Æsler 

8. 

Hvilket  dyr  lever  i  bjergene? 
(A)  Gemse  (B)  Kænguru  (C)  Flod- 
hest 

Hvilket  dyr  graver  gange  under  en 
græsplæne? 

(A)  Egern  (B)  Mink  (C)  Muldvarp 
Hvilken  dyremoder  bærer  ungerne 
på  ryggen? 

(A)  Opossum  (B)  Får  (C)  Kænguru 
Hvilket  dyr  kan  lide  at  fiske? 
(A)  Vaskebjørn  (B)  Kanin  (C)  Bæl- 
tedyr 

VZ  :39  :VS  ;9t7  'DZ  :9S  :0L  :jeAS 


Vidste 
du  det? 


Vidste  du,  at  strudseæg  kaldes  for 
"Afrikanske  regnbeholdere"  på  grund 
af  et  usædvanligt  formål  nogle  indfødte 
anvender  dem  til?  Disse  æg  er  de  stør- 
ste i  verden  i  dag,  for  skallen  af  bare 
ét  æg  kan  let  rumme  18  almindelige 
hønseæg. 

De  indfødte  Buskmænd,  der  lever  i 
varme,  tørre  egne  i  Sydafrika  hvor 
der  falder  meget  lidt  regn,  tager  ofte 
strudseæggene,  borer  et  hul  og  tøm- 
mer dem.  De  bliver  så  fyldt  med  vand, 
hullet  plomberes  og  skallen,  der  kan 
rumme  cirka  4  liter  vand,  bliver  begra- 
vet i  sandet  for  at  blive  gravet  op  se- 
nere, når  tørken  kommer. 

Det  er  som 
TRYLLERI ! 


AF    HELEN    MORRIS 

Det  er  som  trylleri,  når  man  trykker 
på  en  lille  kontakt  på  væggen,  og  et 
mørkt  værelse  øjeblikkeligt  fyldes  med 
lys  så  klart  som  dagen. 

Det  er  som  trylleri,  når  man  lader  en 
lille  nål  berøre  en  rund,  sort  plade,  og 
værelset  fyldes  med  skøn  musik. 

Og  som  om  en  troldmand  havde 
bevæget  sin  tryllestok,  ser  man  i  bio- 
grafen billeder  af  mennesker,  dyr  og 
alle  naturens  undere  bevæge  sig  frem 
og  tilbage  over  skærmen,  som  om  de 
virkeligt  var  der. 

Men  det  var  ingen  tryllekunstner  fra 
eventyrland,  der  drømte  om  disse  un- 
dere. Det  var  en  meget  levende  trold- 
mand. Detvar Thomas  Alva  Edison. 

Thomas  Edison  er  født  i  landsbyen 
Milan,  Ohio,  på  omkring  samme  tid 
som  Brigham  Young  og  pionererne 
ventede  på  forår,  så  de  kunne  rejse 
over  sletterne  til  Klippebjergene.  Han 
er  født  den  1 1 .  februar  1 847. 

Lige  som  enhver  anden  dreng  fandt 
han  nu  og  da  på  gale  streger.  En  dag 
faldt  han  ned  i  et  parti  hvede  i  en  korn- 
silo og  var  nær  blevet  kvalt.  En  anden 
gang  faldt  han  i  en  kana!  og  undgik 
med  nød  og  næppe  at  drukne.  Han 
kom  til  at  hugge  spidsen  af  sin  finger, 
da  han  forsøgte  at  skære  en  skøjterem 


i  to  stykker.  Han  satte  ild  til  en  lade,  og 
for  dette  blev  han  pisket  offentligt  til 
advarsel  for  de  andre  drenge. 

Han  gik  på  en  kommunal  skole  i 
Port  Huron,  Michigan,  men  alle  troede, 
han  var  dum,  og  han  blev  anset  for  at 
være  en  tosse.  Efter  3  måneders  forløb 
forlod  han  skolen  og  læste  så  hjemme 
med  sin  moder.  Han  holdt  meget  af 
bøger,  og  tilskyndet  af  sin  egen  nys- 
gerrighed lærte  han  verden  at  kende 
og  begyndte  at  afsløre  dens  mysterier. 

Kun  10  år  gammel,  var  hans  ynd- 
lingslæsning  kemi.  I  kælderen  hjemme 
fyldte  han  hylder  med  kemikalieflasker, 
som  han  havde  samlet.  Her  udførte 
han  sine  eksperimenter. 

Han  prøvede  et  af  sine  første 
eksperimenter  på  Michael  Oates,  en 
dreng,  der  arbejdede  for  Thomas'  fa- 
der. Han  troede,  at  der  —  hvis  Michael 
ville  indtage  noget  seidlitz-pulver  — 
ville  produceres  gas  i  ham,  der  ville 
løfte  ham  fra  jorden  og  sætte  ham  i 
stand  til  at  flyve.  Michael  slugte  pulve- 
ret, men  i  stedet  for  elegant  at  hæve 
sig  op  i  luften,  stønnede  han  snart  af 
smerte.  Selv  efter  dette  var  Thomas 
stadig  overbevist  om,  at  der  ikke  var 
noget  i  vejen  med  hans  eksperiment  — 
fejlen  måtte  være  Michaels. 

Drengens  eksperimenter  kostede 
mange  penge,  og  der  var  ikke  meget  at 
tage  af  i  Edison-hjemmet.  Da  han  var 
1 2  år,  måtte  han  selv  ud  at  tjene  penge. 

Han  blev  togdreng  på  toget  fra  Hu- 
ron  til  Detroit.  Han  solgte  tidsskrifter 
og  aviser  og  fik  lov  til  at  benytte  en  af 
bagage-vognene  til  sine  eksperimen- 
ter. Hans  dyrebare  flasker  rejste  med 
ham. 

Da  Borgerkrigen  brød  ud,  blev  Edi- 
son's  bagage-vogn-laboratorium  også 
trykkeri.  Han  anskaffede  en  trykkeri- 
maskine og  udgav  en  lille  ugeavis,  der 
hed  The  Weekly  Herald  og  solgte  den 
for  3  cents  stykket. 

En  dag,  da  toget  kørte,  skete  der 
pludselig  en  opbremsning.  En  fosfor- 
stang faldt  på  gulvet  i  bagage-vognen, 
og  der  gik  ild  i  den.  Vagten  for  til  og 
slukkede  ilden.  Næste  gang,  toget 
stoppede,  blev  Thomas,  hans  flasker 
og  trykkerimaskine  sat  af  på  stationen. 

Ikke  længe  derefter  stod  han  på  en 
mindre  jernbanestation  og  talte  med 
stationsforstanderen,  da  han  så  en 
lillebitte  dreng,  der  stod  på  jernbane- 
sporene. Et  frembrusende  tog  var  kun 
sekunder  fra  ham.  Thomas  løb  hen  til 
drengen  og  trak  ham  bort  fra  sporene, 
netop  før  toget  for  forbi. 

Den  lille  drengs  fader  var  statio- 
nens godsekspeditør.  Han  havde  ingen 
penge,  men  den  belønning,  han  gav 
Alva,  var  langt  bedre,  fordi  den  virkelig 
åbnede  døren  til  en  trylleverden.  Han 
lærte  ham  telegrafi.  Da  Thomas  var  15, 


passede  han  selv  kontoret.  Det  var  her, 
han  gjorde  en  af  sine  første  opfindel- 
ser. På  ganske  kort  tid  havde  han  fun- 
det en  måde  til  at  forbedre  modtag- 
nings-metoden. 

Skønt  Thomas  selv  tjente  penge, 
var  han  lurvet  klædt.  Han  brugte  næ- 
sten alt,  hvad  han  tjente,  til  bøger  og 
materialer  til  sine  eksperimenter.  Det, 
han  forstod  ved  morskab,  var  at  være 
så  interesseret  i  sit  arbejde,  at  han  ikke 
vidste,  om  det  var  nat  eller  dag.  Edison 
sagde  engang:  "Min  succes  skyldes, 
at  jeg  aldrig  havde  et  ur  i  mit  arbejds- 
værelse." 

Da  Edison  var  21,  modtog  han 
$  40.000.-  for  opfindelser,  der  blev 
brugt  af  vekselerere  på  de  store  bør- 
ser. Ved  hjælp  af  disse  penge  byggede 
han  et  laboratorium  og  antog  300  men- 
nesker til  at  hjælpe  sig.  Her  arbejdede 
de  på  op  til  50  opfindelser  på  een  gang. 

Man  kan  gå  i  biografen  eller  spille 
en  plade  takket  være  Thomas  Alva 
Edison's  arbejde.  Han  fremstillede 
den  første  mikrofon  og  forbedrede 
telefonen  og  telegrafen.  Han  opfandt 
flere  ting,  end  vi  kan  remse  op  her. 
Han  gjorde  livet  mere  behageligt  for  os 
alle.  I  aften,  når  skyggerne  bliver  lange, 
og  der  bliver  mørkt  omkring  os,  tændes 
millioner  af  lamper  i  huse,  i  store  byg- 
ninger og  på  gader.  Når  man  ser  dette, 
bør  man  huske,  at  det  altsammen  skyl- 
des trylleri,  frembragt  af  den  vidunder- 
lige troldmand,  Thomas  Alva  Edison. 

Uddrag  af  en  tale  af 
Biskop  John  H.  Vandenberg 


gøre  dig  stor  i  hele  Israels  øjne,  for  at  de  kan  vide,  at  jeg 
vil  være  med  dig,  som  jeg  var  med  Moses. 

Du  skal  byde  præsterne,  som  bærer  pagtens  ark:  Når  I 
kommer  til  kanten  af  Jordans  vand,  skal  I  standse  der  ved 
Jordan!"   (Josua3:7-8) 

Da  deres  fødder  rørte  Jordans  vande,  standsede  van- 
det. Faktisk  siges  der,  at  vandet  stod  som  en  vold  langt 
borte.  Det  er  svært  at  forestille  sig,  hvordan  dette  skete  — 
men  det  skete.  (Josua  3: 13—17) 

Der  er  historien  om  Jerico  —  den  første  hindring  —  og 
hvorledes  Herren  rådede  Josua,  og  Josua  så  ikke  til  højre, 
han  så  ikke  til  venstre,  men  han  gjorde  nøjagtig,  som 
Herren  havde  sagt,  han  skulle  gøre.  (Josua  6) 

Byen  Aj  og  andre  byer  skulle  erobres.  Der  var  lidt  uro 
her,  men  Josua  sendte  sine  spioner  ud  for  at  se  på  byen, 
og  de  kom  tilbage  og  sagde:  "Der  er  ikke  så  mange  men- 
nesker dér,  så  vi  behøver  kun  at  sende  2—3000  mand  op 
for  at  indtage  byen."  Men  de  blev  narrede,  for  i  Jerico 
havde  Herren  sagt  til  soldaterne,  Israels  børn,  at  når  de 
indtog  byen  måtte  de  ikke  tage  andet  med  sig  end  visse 
ting  —  guld  og  sølv,  som  skulle  indbetales  til  Herrens 
skatkammer.  Men  en  af  israeliterne,  Akan,  blev  lidt  for 
ivrig.  Han  så  noget,  som  han  gerne  ville  have,  tog  det  med 
hjem  og  gravede  det  ned  i  sit  telt. 

Da  de  drog  mod  byen  Aj,  kom  Ajs  indbyggere  ud  og 
forfulgte  de  3.600,  overmandede  dem  og  dræbte,  jeg  tror, 
36  af  dem. 


Josua  blev  meget  bestyrtet  over  det  skete  og  faldt  til 
jorden.  Han  sønderrev  sin  klædning,  påkaldte  Herren  og 
spurgte:  "Herre,  hvad  er  der  i  vejen,  hvad  er  der  sket?" 

Herren  sagde  til  ham:  "Een  af  Israels  børn  har  ikke 
holdt  budene."  Han  sagde:  "Find  ham  og  udryd  ham", 
hvilket  Josua  gjorde.  Så  åbenbarede  Herren  en  plan  for 
Josua,  hvorved  Aj,  ved  baghold  og  snedige  manøvrer, 
kunne  bringes  i  deres  hænder  og  ødelægges. 

(Josua  7: 1-13,  8:1-8) 

Han  drog  videre  og  overvandt  fem  konger,  som,  da  de 
hørte  Josua  var  på  vej,  kom  sammen  og  sagde:  "Vi  må 
overvinde  Josua,"  men  Herren  kom  imellem  og  hindrede 
dette.  Så  lykkedes  det  Josua  at  overvinde  landet  og  fordele 
det,  som  Herren  havde  befalet  ham.  På  seks  år  havde  han 
overvundet  seks  nationer  og  31  konger,  og  det  var  kun  en 
del  af  det.  Han  gik  videre  og  fortsatte  med  at  erobre  resten 
af  landet. 

Grundlaget  for  Josuas  succes  var  åbenlys.  Han  var  klar 
over  hvad  der  skulle  gøres,  han  lyttede  til  Herren,  han 
lærte  og  han  handlede  efter  det,  han  lærte. 

At  betragte  er  een  ting  . . . 

At  se  hvad  du  betragter  er  en  anden  . . . 

At  forstå  hvad  du  ser  er  en  tredie  . . . 

At  lære  af  hvad  du  forstår  er  noget  helt  andet .  . . 

Men  at  handle  efter  hvad  du  lærer,  er  det  der  virkelig 

gælder,  ikke  også? 

"Ijælpeforeningen  er  en  ved- 
varende velsignelse.  Det  verdensom- 
spændende søsterskab  er  ved  et  pro- 
fetisk syn  og  gennem  hellig  forudsi- 
gelse bestemt  til  at  skulle  stå  som 
retningsviser  og  vejleder,  som  en 
oplivelse  og  inspiration  for  mange 
nationers  kvinder;  thi  "denne  forening 
skal  glæde  og  fryde  sig,  og  kundskab 
og  intelligens  vi!  tilflyde  jer  fra  nu 
af  ..." 

I  December  1867,  i  den  bjergom- 
kransede  dal  ved  Den  store  Saltsø, 
gav  Præsident  Brigham  Young  biskop- 
perne i  de  nye  kolonier  i  "Deseret" 
instrukser  om  at  organisere  Hjælpe- 
foreningen på  permanent  basis;  og  ved 
April-konferencen,  1868,  "gentog  han 
sit  forlangende  og  lod  det  gælde  alle 
kolonierne,  idet  han  opfordrede  alle 
søstrene  til  at  melde  sig  ind  i  organisa- 
tionerne, ikke  blot  for  at  hjælpe  de 
fattige,  men  for  at  kunne  udføre  alt 
godt  og  ædelt  arbejde."  Præsident 
Young  kaldte  Eliza  R.Snow,  en  kvinde 
med  åndelig  styrke  og  stor  indfly- 
delse blandt  Zion's  døtre,  til  at  hjælpe 
biskopperne  med  at  få  det  hele  organi- 
seret. Som  følge  deraf  begyndte  søster 
Snow,  der  allerede  var  udpeget  til  at 
være  Hjælpeforeningens  Præsident- 
inde,  sammen  med  sine  to  rådgivere, 
Zina  D.  H.  Young  og  Elizabeth  Ann 
Whitney    samt    syv    andre    "ledende 


søstre"  at  besøge  wardene  og  kolo- 
nierne, hvorved  de  fornyede  en  dyre- 
bar arv  for  de  kvinder,  som  erindrede 
Nauvoo,  og  for  de  andre  søstre,  som 
for  nylig  var  blevet  omvendt  til  Kirken, 
og  som  alle  ville  være  lige  interes- 
serede i  at  få  deres  egen  organisa- 
tion. 

I  1868,  da  den  vidtrækkende  op- 
gave blev  givet  til  Eliza  R.  Snow  og 
hendes  hjælpere,  var  der  gået  24  år 
siden  den  dag,  da  søster  Snow  som 
sekretær  havde  skrevet  referat  af  det 
sidste  officielle  møde  i  Nauvoo,  Il- 
linois, den  16.  marts,  1844.  Det  møde 
afsluttede  to  års  samling  af  søstrene 
i  byen  ved  floden,  hvor  de  havde  hørt 
profeten  Joseph  Smith's  røst,  da  han 
organiserede  den  eneste  hjælpe- 
organisation i  Kirken,  der  blev  oprettet 
i  hans  levetid. 

Efter  store  vanskeligheder  og  me- 
gen tragedie  rullede  vognene  i  februar 
1846  ud  af  Nauvoo,  satte  kursen  mod 
vest  og  krydsede  den  tilfrosne  Missis- 
sippi-flod. 

Og  hvad  med  Hjælpeforeningen  i 
dette  udvandringstidsrum,  før  de  første 
vogne  —  og  de  tusinder,  der  fulgte 
efter  —  var  opstillet  i  kreds  i  fæstnin- 
gen ved  bjergdalen? 

Søstrene,  som  var  oplærte  og  er- 
farne i  barmhjertighedsarbejde,  plejede 
venligt  de  syge,  gav  de  sultne  at  spise 


og  trøstede  dem,  som  sørgede  over 
at  være  blevet  skilt  fra  deres  kære 
og  fra  deres  hjem.  Søstrene  mødtes  i 
små  grupper,  som  nu  tiden  og  vente- 
perioderne efter  karavanerne  tillod; 
ofte  sang  de  sammen,  deres  stemmer 
lød  over  de  øde  sletter,  således  som 
de  engang  havde  lydt  i  byen  ved  flo- 
den, hvor  nu  deres  hjem  lå  i  ruiner. 
Mange  medlemmer  i  de  første  organi- 
sationer sang  om  deres  tro  på  det 
gengivne  Evangelium  på  deres  vej 
over  sletterne:  "Mon  vi  skal  græde, 
om  vor  lod  er  hård  —  nej,  o  nej,  alt 
er  vel  .  .  .  alt  er  vel." 

Der  blev  afholdt  vidnesbyrdsmøder 
ved  lejrbålene,  og  de  kvinder,  hvis 
tanker  vendte  sig  mod  vest,  erindrede 
sig  Hjælpeforeningen,  dens  forskrifter 
og  dens  arbejde.  I  Winter  Quarters 
ledede  Elizabeth  Ann  Whitney,  som 
havde  været  2.  rådgiver  i  Nauvoo, 
nogle  få  møder,  hvor  de  tilstede- 
værende søstre  glædede  sig  og  gav 
udtryk  for  taknemmelighed  over  deres 
arv. 

I  Dalen  ved  Den  store  Saltsø  blev 
der  oprettet  faste  Hjælpeforenings- 
organisationer  så  tidligt  som  i  1851, 
kun  fire  år  efter,  at  de  første  vogne 
var  ankommet  —  og  endnu  tidligere 
havde  man  holdt  "uformelle"  møder, 
der  nærmest  blev  betegnet  som  "sam- 
menkomster". En  organisation  og  en 

Hjælpeforeningen 
erindrer  sin  arv  og 
glæder  sig  til  en 
forøgelse  af  dens 
velsignelser  i  mange 
nationer 


VESTA  P.  CRAWFORD 

Medredaktør    af   The    Relief    Society 

Magazine 


wEt  fyrtårn  ©g  en  ledestjerne" 


bestemt  livsform  var  blevet  så  fast  en 
del  af  søstrenes  liv,  så  de  ikke  kunne 
glemme  det,  selv  i  de  vanskelige  tider, 
hvor  man  havde  det  største  besvær 
med  at  skaffe  føde  og  husly.  I  årene 
1852—57  og  helt  ind  i  det  næste  tiår, 
voksede  organisationerne  i  dalen, 
havde  fremgang  og  blev  et  lys  og  et 
fyrtårn  og  en  vejledning  for  kvinderne. 

Nogle  af  grupperne  udførte  mange 
forskellige  slags  håndarbejde,  og 
andre  studerede  "alle  de  bøger,  der 
var  til  rådighed"  selv  på  dette  tidlige 
tidspunkt,  og  "lejede  en  uddannet 
mand  til  at  give  stereoskopiske 
forelæsninger  og  vise  scenerier,  land- 
skaber, fra  verden".  I  nogle  organisa- 
tioner var  der  orgelmusik  og  "mægtig 
sang  af  søstrene".  Under  møderne 
glædede  søstrene  sig  over  at  kunne 
bære  vidnesbyrd  om  de  velsignelser, 
de  fik  gennem  Hjælpeforeningen.  Ved 
år  1858  var  Hjælpeforeningen  blevet 
organiseret  i  ti  Salt  Lake  City  warder, 
i  Ogden,  Provo,  Spanish  Fork  og 
Nephi.  Langs  højene  og  i  de  grønne 
dale,  der  lå  omgivet  af  Wasatch  Moun- 
tains,  blomstrede  Hjælpeforeningen, 
og  nogle  af  søstrene  sagde  til  hin- 
anden: "Det  er  næsten  som  i  Nau- 
voo." 

Men  der  var  hundreder  af  kvinder, 
som  aldrig  havde  overværet  et  Hjælpe- 
foreningsmøde, og  i  de  vidtstrakte  kolo- 


nier var  der  kun  nogle  få,  der  havde 
set  Præsidentinde  Emma  Smith  præ- 
sidere i  Nauvoo  —  og  meget  få  havde 
set  den  første  sekretær,  Eliza  R.  Snow's 
hånd  bevæge  sig  over  papiret,  når 
hun  nedskrev  de  udødelige  ord  i  de 
første  referatbøger;  i  de  fjerntliggende 
kolonier  havde  kun  nogle  få  hørt  Pro- 
fetens formaning. 

I  løbet  af  året  1 868,  da  de  organise- 
rende søstre  rejste  på  "temmelig  gode 
veje"  og  "temmelig  dårlige  veje"  til  de 
fjerntliggende  landsbyer,  gik  tenden- 
sen imod  at  samle  de  organisationer, 
der  allerede  var  dannet  og  de  grup- 
per af  søstre,  som  var  rede  til  sam- 
arbejde og  give  hånd  og  hjerte  til  det 
ædle  arbejde,  som  kvinder  kan  ud- 
føre. 

1  1868  var  der  gået  26  år,  siden 
Hjælpeforeningen  var  oprettet.  En  pige, 
som  var  født  i  de  sidste  Nauvoo-år,  var 
nu  en  voksen  kvinde,  sandsynligvis  en 
moder  og  husmoder  i  et  hjem  "hist  i 
vest".  Kirken  var  38  år  gammel;  der 
var  gået  21  år,  siden  de  første  vogne 
var  rumlet  gennem  en  kløft  i  bjergene 
og  de,  som  var  med  disse  første  vogne 
så  deres  fremtidige  hjem  "hist  i  vest". 

Det  var  på  den  tid,  man  sendte 
missionærer  i  hundredevis  til  de  euro- 
pæiske lande  og  Stillehavsøerne;  det 
var  på  den  tid,  man  byggede  templer: 
de  hellige,  som  erindrede  den  første 


hellige  bygning  iKirtland,  og  det  faldne 
tempel  i  Nauvoo,  havde  lagt  hjørneste- 
nen til  Salt  Lake  Templet,  og  i  andre 
kolonier  sagde  man,  at  "der  snart  ville 
ligge  et  tempel  på  denne  høj".  Det  var 
8  år  efter,  at  det  sidste  af  de  hårdt- 
prøvede, men  sejrende  håndkærrehold 
var  kommet  til  Dalen. 

I  det  år,  hvor  de  "ledende  søstre" 
begyndte  deres  rejser  til  de  "fjernt- 
liggende" kolonier,  var  mange  af  disse 
kolonier,  som  var  grundlagt  først  i 
tredserne,  stadig  på  begyndelsessta- 
diet med  hensyn  til  boligbyggeri: 
bjælkehytter,  lerhytter,  huler  på  bjerg- 
siderne. Der  fortælles  en  beretning, 
at  da  apostlen  George  A.Smith  i  be- 
gyndelsen af  tredserne  rejste  i  tus- 
mørket til  en  "sydligt  beliggende  ko- 
loni" så  han  pludseligt  hovedet  af  en 
mand  dukke  op  fra  jorden  foran  vog- 
nen, og  manden  råbte  med  ophidset 
stemme:  "Stop!  Stop!  De  må  ikke 
køre  over  mit  hus!" 

Præsidentinde  Eliza  R.  Snow  og  de 
"ledende  søstre"  rejste  til  byerne 
langs  vandløbene,  til  de  små  lands- 
byer, der  lå  usikkert  anbragt  på  bjerg- 
siderne, til  bosteder,  der  kun  bestod 
af  små  klynger  hytter,  ja,  selv  til  de 
"mindste  flækker,  man  kunne  regne 
med"  rejste  disse  organisatorer  for 
Hjælpeforeningen  for  at  fuldføre  deres 
opgave,   når  som  helst  og  hvor  som 

helst  det  blot  var  muligt  at  komme 
frem,  pr.  vogn,  pr.  hesteryg,  somme- 
tider til  fods  noget  af  vejen. 

Præsidentinde  Eliza  R.Snow  var 
64  år  gammel  i  1868.  Hun  havde  været 
medlem  af  Kirken  siden  1835.  Hengiven 
og  ædelmodigt  gav  hun  af  sin  person- 
lige arv  "et  temmelig  stort  beløb"  til 
opbygningen  af  Kirtland-templet.  Al- 
lerede som  ganske  ung  havde  hun  et 
enestående  kendskab  til  Bibelen,  og 
hendes  "litterære  arbejder"  havde  op- 
nået anseelse  endnu  før  hun  blev 
skolelærerinde,  lærerinde  og  en  ån- 
deligt indstillet  leder  for  kvinderne  i 
Nauvoo.  Under  flugten  lærte  hun  at 
drive  et  spand  okser  og  "arbejdede 
uophørligt  i  Zion's  lejre".  I  1856  blev 
hendes  første  bind  digte  udgivet  i 
Liverpool,  England.  Hendes  prægtige, 
doktrinære  hymne  "O,  min  Fader",  var 
Præsident  Brigham  Young's  yndlings- 
sang, og  han  bad  ofte  om  at  få  den 
sunget  i  de  helliges  forsamlinger. 

Sammen  med  Præsidentinde  Eliza 
R.  Snow  under  de  fleste  af  hendes 
"organiseringsrejser"  til  kolonierne 
var  hendes  elskede  rådgivere,  Zina  D. 
H.Young  og  Elizabeth  Ann  Whitney. 
Zina,  som  var  født  i  1821  og  sluttede 
sig  til  Kirken  i  1835,  fulgte  sammen 
med  sin  fader  og  hans  familie  de  første 
emigrationer  i  Kirken.  Som  en  kvinde 
med  bemærkelsesværdig,  åndelig 
indsigt  og  strålende  energi  stod  hun 
i  spidsen  for  mange  særlige  opgaver 
i  Hjælpeforeningen. 

Elizabeth  Ann  Whitney,  et  af  Kir- 
kens første  medlemmer,  født  i  1800, 
var  den  ældste  af  de  tre  søstre  i  præ- 
sidentskabet i  1868.  Hun  havde  været 
2.  rådgiver  i  Nauvoo,  og  var  en  af  de 
mest  trofaste  af  de  søstre,  der  lagde 
grunden  til  Hjælpeforeningens  arbejde. 
En  anden  af  de  "ti  ledende  søstre", 
som  rejste  på  kryds  og  tværs  af  De- 
seret for  at  organisere  og  overvåge 
Hjælpeforeningerne,  var  Bathsheba 
W.Smith,  det  yngste  tilstedeværende 
medlem  ved  det  første  møde  i  Nauvoo, 
som  var  bestemt  til  at  overleve  næsten 
alle  de  cirka  1300  kvinder,  som  blev 
medlemmer  før  flugten  fra  Nauvoo. 
Bathsheba  blev  Præsidentinde  for 
Hjælpeforeningen  i  1901  og  virkede 
som  sådan  til  sin  død  i  1910. 

Med  disse  særprægede  kvinder  på 
besøg  hos  nybyggerne,  organiserende, 
opmuntrende,     inspirerende    lærerne, 


XANTIPPE 
Lamprokles  sagde  til  sin  fader  Sokrates: 

Det  er  ganske  vist  sandt,  at  min  moder  har  gjort  tusinde  ting  for  mig;  men  hun  er 
altid  i  et  så  ubehageligt  lune,  at  ingen  kan  holde  hende  ud. 

Min  søn,  svarede  Sokrates,  tror  du  at  det  altid  har  været  let  for  din  moder  at  holde 
dig  ud,ligefradu  var  en  lille  dreng.  Har  hun  ikke  båret  tusinde  ubehageligheder,  mens 
hun  plejede  dig  dag  og  nat?  Kan  du  efter  alt  det  få  dig  selv  til  at  tro,  at  hun  ikke 
elsker  dig?  Det  kan  være  rigtigt  nok,  at  hun  elsker  mig,  sagde  Lamprokles. 
Du  ved  altså,  at  din  moder  elsker  dig,  svarede  Sokrates;  du  ved,  at  hvis  du  er  syg, 
tilbringer  hun  sine  dage  og  nætter  med  at  pleje  dig;  og  alligevel  vover  du  at  beklage 
dig  over  hendes  humør!  Åh,  min  søn,  hvis  du  er  klog,  så  vil  du  føle  anderledes  for 
hende.  Hvis  andre  mennesker  kendte  din  utaknemmelighed  imod  din  moder,  ville 
de  hade  dig,  og  du  ville  ikke  have  en  eneste  ven.  Hvordan  ville  du  nemlig  være  i 
stand  til  at  elske  dine  venner,  når  du  ikke  engang  elsker  din  egen  moder? 
Xenophon  (ca.  355  f.  Kr.) 


ville  scenerne,  der  udspilledes  på  for- 
samlingsstederne og  de  livfulde  ta- 
bleauer ved  mødernes  afholdelser 
længe  blive  huskede. 

En  søster,  som  boede  "midt  i  ter- 
ritoriet", refererede  en  oplevelse,  som 
deltes  af  hundreder  eftersom  organisa- 
tionen fortsatte  gennem  dage  og  år: 

"Jeg  kørte  ind  fra  marken,  idet  jeg 
fulgte  vejen  langs  bjergskråningen  og 
da  jeg  kom  til  det  sted,  hvor  jeg  kunne 
se  modehuset,  stod  der  små  og  store 
vogne  og  rideheste  tæt  sammen  langs 
gærdet,  og  kvinder  kom  gående  gen- 
nem salvie-krattet  ivrigt  diskuterende. 

Jeg  havde  aldrig  set  noget  lignende 
siden  Nauvoos  dage;  men  dengang 
var  det  i  et  grønt  og  regnfuldt  land, 
dette  var  en  blomstring  i  ørkenen." 

En  søster  fra  Fillmore  sagde:  "Jeg 
var  alene  i  det  fjerne  nybyggerland, 
men  to  skønne  begivenheder  lyste  op  i 
mit  liv;  den  ene  var  den  første  gang, 
min  syrenbusk  blomstrede,  og  den 
anden  var  organiseringen  af  Hjælpe- 
foreningen." 

På  den  tid,  da  "de  organiserende 
søstre"  nåede  Gunnison,  i  Sanpitch- 
dalen,  havde  søstrene  været  organi- 
seret i  over  ét  år,  og  havde  holdt  to 
møder  om  måneden  "et  bønnemøde 
og  et  arbejdsmøde".  I  Fayette,  en 
landsby  ved  bredden  af  Sevier  River, 
fandt  "søstrene  fra  Salt  Lake",  at 
søstrene  allerede  var  travlt  beskæf- 
tiget med  håndarbejder  og  med  at 
hjælpe  hinanden  med  gode  råd  an- 
gående husførelsen.  "Clara  Mellor 
Hill  var  ekspert  i  at  lave  surdej,  som 
hun  gavmildt  delte  med  alle  'som  en 
begyndelse'  ",  og  Polly  Benson  Bar- 
tholomew"  var  en  kunstner  i  at  væve 


skønne  uldne  tæpper,  gulvtæpper  og 
sengetæpper". 

Vidnesbyrdsmøderne  var  en  glæde 
for  de  besøgende  og  en  anledning  for 
søstrene  til  at  give  udtryk  for  den  tak- 
nemmelighed, nogle  af  dem  følte  ved 
at  se  deres  arv  genopstå.  En  søster 
sagde,  at  hun  havde  været  så  optaget 
af  at  lære  landets  skikke  og  natur  at 
kende  —  det  tidlige  og  sildige  snefald, 
vindenes  retning,  hvorledes  hun  skulle 
skaffe  vand  til  haven,  de  utallige  op- 
gaver i  hjemmet  —  så  hun  næsten  helt 
havde  glemt  Hjælpeforeningen.  For 
hende  var  organiseringen  en  gengi- 
velse af  håndtryk  og  enighed  —  søster- 
skabets styrke  og  skønhed  —  en  an- 
ledning til  at  lære  Evangeliets  forskrif- 
ter grundigere,  og  at  oplære  sine  hæn- 
der i  husførelsens  kunst  og  nyttige 
håndarbejder  og  husflid. 

Årene  efter  1868  var  mere  end  en 
tid  for  genoprettelse  af  de  begynd- 
elser, der  blev  gjort  i  Nauvoo  og 
spredning  af  de  former,  der  allerede 
var  opstillet,  end  de  var  en  tid  for 
udvidelse  af  grænserne;  de  var  i  ånd 
og  resultater  en  forudsigelse  om  den 
tid,  vi  nu  lever  i,  da  søstrene  i  mange 
lande  har  fundet  svaret  på  deres 
længsel  efter  kammeratskab,  oplivelse, 
lærdom,  inspiration  og  vejledning 
i  deres  hænders  værk,  for  retnings- 
anvisning  i  deres  tjeneste,  for  oplys- 
ning i  deres  hjem  og  for  lys  langs 
vejen  til  evigt  liv.  Ligesom  kvinderne  i 
1 842  er  kvinderne  i  1 968  sande  arvinger 
af  det,  som  profeten  Joseph  Smith 
lovede  søstrene:  "Hvis  I  lever  op  til 
disse  principper,  hvor  stor  og  hvor 
herlig  skal  da  ikke  jeres  belønning 
blive  i  det  celestiale  rige." 

Indsigt  i  Undervisningen 


Inspiration 


AF  LOWELL  L.  BENNION 


"Og  på  grund  af  jeres  flid,  jeres  tro  og  jeres 
tålmodighed  i  at  dyrke  ordet,  så  det  må  kunne  slå  rod  i 
jer,  skal  I  lidt  efter  lidt  plukke  frugten  deraf,  som  er  ganske 
dejlig,  ja,  sødere  end  alt,  hvad  der  er  sødt  og  hvidere  end 
alt,  hvad  der  er  hvidt,  ja,  og  renere  end  alt,  hvad  der  er 
rent;  og  I  skal  gøre  jer  tilgode  med  denne  frugt,  til  I  er 
mætte,  så  I  ikke  sulter  og  heller  ikke  tørster."  (Alma  32  :  42) 

Jesu  Kristi  Evangelium  er  givet  mennesket  til  tilfredsstil- 
lelse af  hans  hunger,  til  at  stille  hans  tørst,  til  at  give  hans 
tilværelse  mening  og  til  at  give  ham  håb  i  livets  tragedier. 
Evangeliet  er  en  kilde  til  tro,  tillid  og  fred.  Gennem  dets 
lærdomme  finder  mennesket  mod  til  at  indrømme  sine 
nederlag,  overvinde  synd  og  til  at  leve  med  menneskets 
yderste  hjælpeløshed  før  døden.  Evangeliet  har  noget  til 
ethvert  menneske:  håb  for  synderen,  værdighed  til  den 
fattige  i  ånden,  ydmyghed  for  dem,  der  har  magt  og  rigdom. 

Unge  og  gamle  kommer  til  Søndagsskolen  for  at  lære 
Guds  ord,  for  at  blive  styrket  i  deres  tro,  for  at  finde  styrke 
og  den  nødvendige  vejledning  til  at  kæmpe  livets  kamp. 
De  renser  sig  på  legeme  og  sind,  tager  deres  bedste  tøj 
på  og  kommer  med  en  god  ånd.  De  mødes  sædvanligvis 
om  morgenen  på  Herrens  Dag.  De  kommer  med  store  for- 
ventninger. De  søger  livets  brød. 

Søndagsskolens  lærer  må  ikke  tilintetgøre  deres  for- 
håbninger. Hans  mål  bør  overstige  rationel  diskussion, 
analyse  af  ideer  og  problemer,  hvilket  altsammen  er  godt 
og  på  sin  plads.  Som  yderligere  mål  skal  han  have  dette, 
at  hans  elever  skal  forlade  klassen  inspireret,  ansporet, 
som  født  på  ny,  fornyet  i  troen. 

Klassen  må  ikke  geråde  i  uenighed,  heller  ikke  i  lige- 
gyldig diskussion,  ikke  engang  i  hede  debatter.  Enhver 
elev  i  enhver  klasse  har  ret  til  at  kunne  forlade  værelset 
med  en  ny  ånd. 

Det  betyder  slet  ikke,  at  i  en  søndagsskoleklasse  er 


alting  så  "sødt"  og  lyst,  og  at  man  aldrig  taler  om  det 
virkelige  og  hårde  liv.  En  eller  anden  har  rammende  sagt, 
at  "religionens  formål  er  at  tilfredsstille  de  hjemsøgte  og 
hjemsøge  de  veltilfredse". 

Og  sandt  er  det,  at  det  er  essensen  af  den  religion,  som 
Jesus  og  Hans  apostle  forkyndte.  De  var  hurtige  til  at 
afsløre  hykleri,  til  at  revse  deres  eget  folk  for  synd,  til  at 
forudsige  den  ulykke,  der  følger  med  uretfærdighed.  Men 
selv  i  deres  voldsomste  fordømmelse  var  der  næsten  altid 
en  opmuntrende  bemærkning,  en  bøn  om  retfærdig  be- 
stræbelse. 

"Kom,  lad  os  gå  i  rette  med  hinanden,  siger  Herren.  Er 
eders  synder  som  skarlagen,  de  skal  blive  hvide  som 
sne. . ."   (Es.  1  :18). 

"Spar  mig  dog  for  eders  larmende  sang,  eders  har- 
peklang hører  jeg  ikke.  Nej,  ret  skal  vælde  frem  som  vand 
og  retfærd  som  svulmende  bæk. "   (Amos  5 :  23—24). 

Apostlen  Paulus  slutter  ganske  karakteristisk,  efter  at 
have  foreholdt  Korinterne  deres  synder: 

"I  øvrigt,  brødre,  glæd  jer,  vær  fuldt  beredte,  lad  jer 
formane,  vær  enige,  hold  fred,  så  skal  kærlighedens  og 
fredens  Gud  være  med  eder"   (2.  Kor.  13:11). 

En  god  søndagsskolelektie  slutter  ligeledes  med  en 
konstruktiv  bemærkning;  den  opbygger  troen;  den  ansporer 
til  retfærdighed;  den  fører  til  overvejelse,  til  beslutning  og 
til  handling.  En  lærer  skal  arbejde  med  dette  for  øje  og 
reservere  lidt  af  tiden  at  hæve  klassens  synskreds  —  hvis 
det  er  det,  den  trænger  til. 

Denne  inspirerende  og  åndelige  egenskab  må  ikke 
være  en  politur,  der  kunstigt  tilføres  ved  klassens  slutning, 
ikke  engang  ved  at  bære  et  vidnesbyrd.  Den  må  hellere 
gennemsyre  lektiestoffet  og  vokse  frem  af  dagens  under- 
visning, ærligtog  naturligt. 

Rejser  mellem 
Nephi  og  Zarahemla 


AF    MARION  D.  HANKS 

AF  DE  HALVFJERDS'  FØRSTE  RÅD 


NEPHI 

2  Nephi  5:5-9 


Læs  først:    1  Nephi  1  A,  5,  8,  1 8-20 
1  Nephi  2:2-4,  19,20 

1  Nephi  18:8,23. 

2  Nephi  5:5-9 


ZARAHEMLA 
Omni  1:12-19 


NEPHI 


Nephis  konger  i  pe- 
rioden linje  3—6: 

1.  Zeniff 

Mosiah  7:9,  21,22 

2.  Noa 
Mosiah  1 1 :1 

3.  Limhi 
Mosiah  19:26 


(1)  Mosiah  leder  gruppe  fra  Nephi.  De  opdager  Mulekiter  i  Zarahemla  og 
forener  sig  med  dem;  Mosiah  bliver  konge.  Omni  12—15,  19. 

(2)  Ekspedition  til  Nephi  slår  fejl  grundet  indre  strid.  Omni  27,  28. 

(3)  Zeniff  leder  ekspedition  til  Nephi.  Bliver  vasalkonge.  Omni  29;  Mosiah. 

(4)  Ammon  leder  en  gruppe  på  16,  der  søger  oplysning  om  Zeniff's  gruppe. 
Planlægger  udfrielse  af  et  folk,  der  nu  ledes  af  Limhi,  fra  trældom. 
Mosiah  7:2  ff. 

(5)  Limhi  fortæller  Ammon  om  43  mænd,  hvem  det  ikke  lykkedes  at  finde 
Zarahemla,  men  derimod  Jarediternes  land  —  nu  uddødt.  Ekspeditionen 
bringer  24  guldplader  med  sig  tilbage. 

Mosiah  8:7-9;  28:11-17;  Ether  1 :2. 

(6)  Limhi's  folk  flygter  til  Zarahemla.  Mosiah  22: 1 1  -1 3. 

(7)  Alma's  tilhængere  (en  af  Noas  præster,  omvendt  af  Abinadi)  kommer 
til  Zarahemla.  Mosiah  24:20-25. 

(8)  Mosiah's  omvendte  sønner  tager  på  mission  til  Nephi. 
Mosiah  27:8-20,  32;  28:1-9. 

(9)  Alma,  den  yngre,  omvendes.  Bliver  leder  og  lærer. 


ZARAHEMLA 


► 


Zarahem 

las  konger  i 

perioden  linje  1—9: 

1. 

Mosiah 

Omni  19 

2. 

Benjamin 

Omni  23 

3. 

Mosiah 

Mosiah  6:3 

En  kendt  forfatter,  der  har  skrevet  om  Mormons 
Bog  og  kommenterede  dens  indviklede  beskaffenhed,  be- 
mærkede, at  den  gamle  beretning  var  "overordentlig  om- 
fattende". At  dette  er  sandt,  attesteres  af  mange  første- 
gangslæsere  af  bogen,  som  har  fundet  det  vanskeligt  at 
følge  de  talrige  emigrationer,  ekspeditioner,  skriftmæssige 
forfalskninger,  tilbagevisende  handlinger  og  andre  ind- 
viklede intriger,  der  findes  så  mange  af  i  dette  store  bind 
hellig  skrift.  Nedenstående  oversigt  har  vist  sig  at  være 
nyttigt  for  mange  unge  (og  også  ældre)  studerende,  idet 
den  præsenterer  et  forståeligt  billede  af  nogle  af  de  vigtige 
udviklinger  i  bogen. 

Skemaet  har  absolut  intet  at  gøre  med  korrelation  af 
stederne  i  Mormons  Bog  til  regional  eller  global  geografi. 
Det  har  heller  ikke  noget  at  gøre  med  den  relative  lokalise- 
ring af  de  steder,  der  er  navngivet  i  bogen,  selv  om  man 
kan  konstatere  dem  ud  fra  selve  bogen.  Det  viser  sim- 
pelthen Nephi  og  Zarahemla  som  to  handlingscentre,  mel- 
lem hvilke,  omkring  hvilke  og  i  forbindelse  med  hvilke 
mange  af  begivenhederne  i  Mormons  Bog  finder  sted. 
Skemaet  er  begrænset  i  sine  hensigter  og  formål.  Det 
fremkommer  ikke  med  nye  eller  overraskende  oplysninger 
eller  udfordringer  til  den  grundige  gransker  af  Mormons 
Bog,  men  det  er  beregnet  til  at  skulle  hjælpe  en  læser 
med  at  holde  fast  ved  historiens  røde  tråd  gennem  folkets 
bevægelser. 

Mormons  Bogs  hjerte,  liv,  sjæl  og  styrke  er  dens  for- 
underlige, åndelige  lærdomme  og  dens  betimelige,  person- 
lige lære  om  livet  og  om  livsførelse.  Alle  andre  sider  af 
den  eller  forsøg  på  at  forstå  og  forkynde  den  er  efter  min 
mening  underordnede  og  biting  ved  siden  af  disse.  Bogens 
store  sandheder  og  lærdomme  bør  vi  til  stadighed  studere, 
for  at  vi  kan  ". .  .  sammenligne  dem  med  os,  for  at  de  kan 
blive  til  vort  gavn  og  til  kundskab  for  os".  Dette  skema 
viser  en  del  af  det  historiske  skelet,  hvorpå  disse  sand- 
heder er  opbygget. 

Omkring  år  600  f.Kr.  blev  profeten  Lehi  velsignet  af 
Herren  med  et  syn  om  den  forestående  tilintetgørelse  af 
Jerusalem  og  dens  indbyggere.  Lehi  drog  omkring  blandt 
folket  for  at  advare  dem,  men  de  blev  vrede  på  ham,  spot- 
tede ham  og  forsøgte  at  dræbe  ham.  Ifølge  befaling  fra 
Herren  til  at  forlade  landet  førte  Lehi  dem,  som  ville  følge 
ham,  bort  fra  Jerusalem  —  ud  at  søge  efter  det  forjættede 
land,  som  Herren  havde  lovet  dem. 

Efter  megen  strejfen  om  i  ørkenen  byggede  de  et  skib, 
hvori  det  lykkedes  dem  at  nå  dette  forjættede  land.  Efter 
en  periode  med  strid  og  misfornøjelse  blandt  Lehi's  sønner, 
fik  Nephi  og  andre  formaning  fra  Herren  til  at  flygte  fra  de 
ældre  brødre,  Laman  og  Lemuel.  Ude  i  ørkenen  slog  de 
sig  ned  et  sted,  som  de  kaldte  "Nephi",  byggede  et  tempel 
og  grundlagde  et  af  de  mest  betydningsfulde  områder  i 
Mormons  Bog. 

Cirka  400  år  senere  blev  Nephis  land  gennemsyret  af 
ugudelighed,  og  en  Guds  mand  ved  navn  Mosiah,  hvem 
Herren  havde  formanet  til  at  flygte  fra  Nephi,  førte  sine 
tilhængere  ud  i  ørkenen,  hvor  de  opdagede  landet  "Zara- 
hemla". Det  folk,  som  på  den  tid  beboede  Zarahemlas 
Jerusalem  nogle  få  år  efter,  at  Lehi's  gruppe  havde  forladt 
land,  hed  mulekiterne  (det  var  et  folk,  som  havde  forladt 


den,  men  helt  uafhængigt  af  dem),  "...Zarahemlas  og 
Mosiahs  folk  blev  forenet,  og  Mosiah  blev  udråbt  til 
konge."  (Omni  1 9.)  (Se  skemaet,  linje  nr.  1 .) 

Nogen  tid  senere,  under  Mosiah's  regering,  var  der 
en  gruppe  eventyrere,  "der  ønskede  at  komme  i  besiddelse 
af  deres  arveland",  og  som  derfor  satte  sig  for  at  finde 
Nephis  land.  (Omni  27.)  Denne  ekspedition  mislykkedes 
på  grund  af  indre  stridigheder,  og  de  overlevende  vendte 
tilbage  til  Zarahemla.  (Se  skemaet,  linje  nr.  2.) 

Kort  tid  senere  dannede  Zeniff,  et  medlem  af  den 
forrige,  mislykkede  ekspedition,  en  andet  gruppe,  som 
han  førte  til  Nephis  land.  Zeniff,  som  var  "ivrig  efter  at 
komme  i  besiddelse  af  landet",  sluttede  forbund  med 
lamanitemes  konge  (som  besad  landet),  og  blev  en  slags 
vasalkonge.  (Se  skemaet,  linje  nr. 3.)  (Den  fuldstændige 
beretning  om  Zeniff  og  hans  efterfølgere  og  deres  folk  i 
denne  periode,  står  i  Mosiah,  kap.  9—22.) 

Efter  Zeniff's  død  blev  hans  søn  Noa  konge.  Gennem 
sin  liderlighed  og  troløshed  førte  han  sit  folk  ind  på 
onde  veje  og  derefter  til  underkastelse  og  trældom.  Pro- 
feten Abinadi  blev  sendt  til  dem  for  at  advare  dem,  men 
blev  dræbt  af  kong  Noa  —  dog  ikke  før  han  havde  fuldendt 
sin  mission  og  havde  rørt  en  af  Noa's  ugudelige  præster, 
Alma's  hjerte.  Alma  blev  omvendt,  prøvede  at  beskytte 
Abinadi,  og  blev  drevet  ud  i  ørkenen,  hvor  han  forkyndte 
Evangeliet  og  grundlagde  Kirken. 

Da  Noa  døde,  blev  hans  søn  Limhi,  en  "retfærdig 
mand",  konge  over  Nephis  land,  hvor  han  fandt  sit  folk 
i  ligefremt  slaveri,  som  Noa  havde  påført  dem. 

Medens  denne  periode  af  historien  fandt  sted  i  Nephis 
land,  havde  der  fundet  mange  begivenheder  sted  i  Zara- 
hemlas land.  Den  første  Mosiah  var  død  og  var  blevet  efter- 
fulgt af  sin  søn,  den  store  kong  Benjamin,  der  ligesom  sin 
fader  regerede  i  retfærdighed.  Da  Benjamin  døde,  blev 
han  efterfulgt  af  sin  søn,  kong  Mosiah,  som  altså  var 
sønnesøn  af  den  første  Mosiah. 

Under  den  yngre  Mosiah's  regering  blev  der  dannet 
en  ekspedition,  der  skulle  undersøge  Nephis  land  og  finde 
ud  af,  hvad  der  var  blevet  af  Zeniff  og  hans  gruppe,  efter- 
som man  ikke  havde  hørt  et  ord  fra  dem,  siden  de  drog 
af  sted  på  deres  rejse  under  den  første  Mosiah.  Denne 
ekspedition  på  16  personer  blev  ledet  af  Ammon,  "en 
stærk  og  mægtig  mand",  som  førte  dem  til  Nephi.  Dette 
fandt  sted,  medens  Limhi  regerede  i  landet.  Ammon  for- 
talte Limhi  om  de  begivenheder,  der  havde  fundet  sted  i 
Zarahemla  og  hørte  til  gengæld  Limhi  berette  den  sørgelige 
historie  om  Zeniff,  Noa  og  deres  folk.  De  to  begyndte 
at  planlægge  flugt  for  Limhi's  folk.  (Se  skemaet,  linje 
nr.4.) 

I  løbet  af  deres  samtale  fortalte  Limhi  Ammon  om 
en  ekspedition,  han  havde  udsendt  for  at  finde  Zara- 
hemla, så  han  kunne  forløse  sit  folk  fra  deres  trældom. 
Den  ekspedition  fandt  ikke  Zarahemla,  men  vendte  tilbage 
og  fortalte,  at  de  havde  fundet  et  land,  hvor  der  engang 
havde  boet  et  mægtigt  folk.  De  bragte  med  sig  24  guld- 
plader, som  indeholdt  beretningen  om  dette  nu  uddøde 
folk  (Jarediterne).  (Se  skemaet,  linje  nr.  5.) 

Limhi  og  hans  folk  undslap  og  blev  af  Ammon's  gruppe 
ført  tilbage  til  Zarahemla.  (Se  skemaet,  linje  nr.  6.) 

Alma  førte  sin  gruppe  af  tilhængere  og  omvendte  sam- 
men med  folket  i  Zarahemla.  (Alma's  historie  findes  i 
Mosiah,  kap.  23—24.)  (Se  skemaet,  linje  nr.  7.) 

I  Zarahemla  forlod  sønnerne  af  den  yngre  Mosiah 
troen  og  blev  "de  skammeligste  af  alle  syndere".  Alma's 
søn,  som  også  hed  Alma,  forenede  sig  med  dem  i  forsøg 
på  at  tilintetgøre  Kirken.  En  engel  blev  sendt  for  at  standse 
den  yngre  Alma  og  Mosiah's  sønner;  de  blev  omvendt  og 
søgte  at  oprette  den  skade,  de  havde  tilføjet  Kirken. 

Mosiah's  sønner  var  enige  om  at  afslå  at  være  konger; 
i  stedet  for  rejste  de  på  mission  blandt  lamaniterne,  deres 
traditionelle  fjender,  i  Nephis  land.  (Se  skemaet,  linje 
nr.8.) 

Alma  den  yngre  blev  Kirkens  overhoved  og   landets 


overdommer  men  afgav  dette  embede  for  at  kunne  for- 
kynde Evangeliet.  (Se  skemaet,  linje  nr.  9.) 

Mosiah's  sønner  førte  dem,  de  omvendte,  tilbage  til 
Zarahemla.  (Se  skemaet,  linje  nr.  1 0.) 

Der  gik  lang  tid  med  strid  mellem  Guds  folk  i  Zara- 
hemla og  deres  modstandere  i  Nephis  land.  Frelseren  be- 
søgte dem  i  Bountiful  (Overflødighedens  land)  nær  Zara- 
hemla, hvor  de  havde  samlet  sig  ved  templet.  Der  var  fred 
i  landet  i  200  år,  men  så  begyndte  ugudeligheden  igen, 
striden  fortsatte  og  endelig  kom  udryddelseskrigen.  Mo- 
roni  fuldendte  de  optegnelser,  hans  fader,  Mormon, 
havde  overgivet  i  hans  varetægt,  og  han  anbragte  dem  i 
en  stenkiste  i  højens  side.  1400  år  senere  vendte  han 
tilbage  og  førte  Profeten  Joseph  Smith  til  deres  skjulested. 

Nadververs  for  marts  måned 


Senior-Søndagsskolen: 

„Og  det  skete,  da  Han  havde  sat  sig 
til  bords  sammen  med  dem,  tog  Han 
brødet,  velsignede  og  brød  det  og 
gav  dem  det." 

(Lukas  24:30) 


Junior-Søndagsskolen: 

„Og  Han  tog  et  brød,  takkede  og  brød 
det,  gav  dem  det  og  sagde:  „Dette 
er  mit  legeme,  som  gives  for  jer;  gør 
dette  til  ihukommelse  af  mig!" 

(Lukas  22:19) 

GENEALOGI 


GENEALOGI 


Det  evige  må 


Herrens  plan  for  en  fuldkommen  regering  er  den 
patriarkalske  orden,  hvad  der  betyder  at  det  er  faderen 
som  hersker.  Enhver  trofast  fader  vil  præsidere  over  sine 
egne  børn  og  sine  børns  børn  lige  til  den  sidste  generation. 
De  vil  adlyde  hans  råd  og  arbejde  sammen  i  fuld  harmoni. 
Ethvert  trofast  barn  vil  som  fader  præsidere  over  sine 
efterkommere  til  den  sidste  generation.  Når  "det  som  er 
fuldkomment  er  kommet",  vil  det  være  sådan  at  familierne 
herefter  vil  være  organiseret  i  fuldkommen  lov  og  orden. 

Dette  betyder  ikke,  at  faderen  skal  udøve  tyrannisk 
herredømme,  heller  ikke  indebærer  det,  at  faderen  vilkår- 
ligt vil  træffe  alle  beslutninger.  Hvad  det  betyder  er,  at  den 
pågældende  fader  vil  lære  at  være  kristuslignende  i  sin 
families  styrende  orden,  så  familien  kan  elske  og  ære 
deres  fader  og  mand  og  vil  ønske  at  være  i  overensstem- 
melse med  hans  ønsker,  fordi  hans  råd  er  retfærdige  og 
rigtige.  Den  fader,  som  er  fuld  af  kærlighed  til  sin  hustru 
og  sine  børn,  vil  herske  over  dem  i  kærlighed  og  hengi- 
venhed. 

Profeten  Joseph  Smith  lærte  os:  "Faderen  kaldte  alle 
ånder  frem  for  sig  ved  menneskets  skabelse,  og  organise- 
rede dem.  Han  (Adam)  er  overhovedet  og  fik  at  vide  at  han 
skulle  formere  sig.  Nøglerne  blev  først  givet  til  ham  og  af 
ham  til  andre.  Han  må  aflægge  regnskab  for  sin  forvalt- 
ning, og  de  må  gøre  det  over  for  ham.  Kristus  er  den  Store 
Højpræst,  og  Adam  er  næst  efter  Ham."  (D.  H.  C.  3 :  387) 

Mikael  (eller  Adam)  var  altså  fra  begyndelsen  valgt  til 
at  stå  i  spidsen  for  hele  den  menneskelige  familie  som 
deres  fyrste,  og  han  fik  nøglerne  til  deres  frelse  under 
Sønnens,  den  Helliges,  råd  og  vejledning. 

Herren  åbenbarede  for  Profeten  Joseph  Smith,  at  Adam 


havde  samlet  alle  sine  trofaste  sønner  og  døtre,  tilligemed 
deres  familier,  og  givet  dem  en  patriarkalsk  velsignelse, 
eller  en  faders  velsignelse,  forud  for  sin  (Adams)  død.  I 
henhold  til  skriftens  ord:  "Tre  år  før  sin  død  kaldte  Adam 
Seth,  Enos,  Kenan,  Mahalaleel,  Jared,  Enok  og  Metusalem, 
som  alle  var  højpræster,  til  sig  sammen  med  de  øvrige  af 
sine  efterkommere,  der  var  retfærdige,  i  dalen  Adam-ondi- 
Ahman  og  gav  dem  dér  sin  sidste  velsignelse. 

Og  Herren  viste  sig  for  dem,  og  de  stod  op  og  velsig- 
nede Adam  og  kaldte  ham  Mikael,  fyrsten,  ærkeengelen. 

Og  Herren  trøstede  Adam  og  sagde  til  ham:  Jeg  har  sat 
dig  til  at  være  hovedet  —  mange  folk  skal  komme  af  dig,  og 
du  skal  være  en  fyrste  over  dem  evindelig. 

Og  Adam  stod  op  midt  i  forsamlingen,  og  selv  om  han 
var  nedbøjet  af  alder,  forudsagde  han,  fuld  af  den  Hellig- 
ånd, hvad  der  skulle  ske  hans  efterkommere  til  sidste 
slægtled. 

Alt  dette  blev  skrevet  i  Enoks  bog  og  skal  åbenbares  i 
rette  tid. "  (Lære  og  Pagter  1 07  :  53-57) 

Adam  kaldes  sommetider  den  Gamle  af  Dage,  hvad  der 
betyder  det  ældste  menneske.  Før  Frelserens  andet  komme 
vil  der  være  en  tid  med  stor  ødelæggelse  på  jorden, 
familier  skal  blive  splittet  i  blodig  strid,  og  krige  mellem 
alle  nationer  vil  rase,  indtil  troner  er  omstyrtet. 

Skriften  siger,  at  der  ikke  vil  være  nogen  fred.  Krige, 
ildebrande,  jordskælv  og  pest  skal  følge  efter  hinanden, 
"indtil  den  Gamle  af  Dage  kommer,  så  vil  dommen  komme 
til  de  hellige." 

Profeten  Joseph  Smith  forklarede  endvidere,  at  vor 
fader  Adam  (eller  Mikael)  vil  kalde  sine  børn  sammen  og 
holde  et  stort  råd  med  dem  for  at  forberede  dem  til  Men- 

neskesønnens  komme.  Foran  deres  store  Første  Præsident 
må  alle,  som  har  særlige  nøgler  eller  ansvar,  rejse  sig  og 
aflægge  beretning  om  deres  forvaltning. 

Den  17.  december  1833  gav  Profeten  Joseph  Smith 
"ved  syn  og  profetiens  ånd"  en  velsignelse  til  sin  fader, 
Joseph  Smith,  Sr.  I  denne  velsignelse,  som  er  nedskrevet 
af  Oliver  Cowdery,  står  der:  "Således  talte  seeren,  og  det 
er  de  ord,  der  faldt  fra  hans  læber,  medens  den  Almæg- 
tiges syner  var  åbne  for  hans  øjne:  Velsignet  er  min  fader 
af  Herren,  thi  han  skal  stå  midt  imellem  sine  efterkom- 
mere ...  og  skal  af  dem  blive  kaldt  fyrste  over  dem  og  skal 
regnes  blandt  dem,  som  har  ret  til  det  patriarkalske  Præste- 
dømme, ja  dette  embedes  nøgler.  Thi  ligesom  Adam  vil  han 
samle  sine  efterkommere;  og  den  forsamling,  som  Adam 
sammenkaldte,  skal  være  et  eksempel  for  min  fader  . . . 

Således  skal  det  gå  med  min  fader:  han  vil  blive  kaldt 
fyrste  over  sine  efterkommere  og  have  nøglerne  til  det 
patriarkalske  Præstedømme  over  Guds  rige  på  jorden,  ja, 
Jesu  Kristi  Kirke  af  Sidste  Dages  Hellige,  og  han  skal  sidde 
i  patriarkernes  forsamling,  ja  i  råd  med  den  Gamle  af  Dage 
og  skal  glæde  sig  ved  sin  ret  og  sin  fuldmagt  under  ledelse 
af  den  Gamle  af  Dage."  (Profeten  Joseph  Smiths  Lær- 
domme, p.  44) 


Således  vil  det  også  blive  for  andre  trofaste  fædre. 
Enhver  vil  organisere  og  ordne  sin  egen  familie  og  aflægge 
sin  rapport  til  Adam. 

Profeten  tilføjer:  "Adam  afleverer  sin  forvaltning  til 
Kristus,  den  som  var  overgivet  ham,  fordi  han  holdt  uni- 
versets nøgler,  men  bevarer  sin  stilling  som  overhoved  for 
den  menneskelige  familie."  (D.  H.  C.  3  :  387) 

At  vi  var  organiseret  i  familie-organisationer,  før  vi  kom 
her  i  dødeligheden,  bærer  skriften  rigelige  vidnesbyrd  om. 
At  vi  bliver  født  og  opdraget  i  familier  her  i  dødeligheden, 
ved  vi  ganske  bestemt,  fordi  vi  ser  beviset  i  vort  eget  liv. 
At  vi  vil  blive  organiseret  i  guddommelige  familier  under 
Præstedømmets  patriarkalske  orden  på  den  anden  side, 
har  Herren  tydeligt  udtalt.  Derfor  ser  vi  en  mere  bestemt 
grund  til  hvor  nødvendigt  det  er  at  søge  efter  vore  for- 
fædre og  sørge  for,  at  arbejdet  bliver  udført  for  dem  i  vor 
Herres  Hellige  Templer.  Vort  sind  kan  begynde  at  se  mere 
klart,  hvad  Profeten  Joseph  Smith  mente,  da  han  sagde,  at 
hvis  vi  forsømmer  dette  arbejde,  d.v.s.  arbejdet  med  at 
frelse  vore  forfædre,  gør  vi  det  med  fare  for  vor  egen 
frelse. 

Fra 
Missionens 

DON  L.  CHRISTENSEN 


Præsidentskab 


Den  Helligånd  er  til,  for  at  vi  kan  få  forståelse 
og  oplysning.  "Den  Helligånd  har  ikke  et  legeme  af 
kød  og  ben,  men  er  en  person,  der  består  af  ånd. 
Om  dette  ikke  var  tilfældet,  kunne  den  Helligånd  ikke 
bo  i  os."  (L&P.  130:22) 

Der  er  stor  forskel  på  den  Helligånds  gave  og 
den  Helligånd  selv.  Den  Helligånd  har,  som  person, 
som  medlem  af  Guddommen,  modtaget  bestemte 
opgaver  og  pligter  fra  vor  Fader  i  Himlen.  For 
eksempel   bliver   alt   beseglingsarbejde   udført  ved 
forjættelsens  Hellige  Ånd,  hvad  der  er  den  Helligånd. 

Når  vor  Kirkes  myndigheder  besøger  os,  hører  vi 
ofte:  "Må  Han  få  Dem  til  virkelig  af  føle  Evangeliets 
Ånd."  Vi  er  sommetider  ikke  klar  over,  hvorfor 
lederne  og  åndelige  medlemmer  får  os  til  at  føle  os 
lykkelige,  godt  tilpas  og  fredelige.  Grunden  er  ingen 
anden,  end  at  de  har  lært  lydighed  mod  Himlens 
principper  og  derved  har  gjort  sig  fortjent  til  retten  til 
at  have  den  Helligånd  som  deres  stadige  ledsager. 
De  har  modtaget,  hvad  du  og  jeg  daglig  burde  arbejde 
på  at  modtage,  Trøsterens  ledsagelse,  en  velsignelse 
som  kun  kommer  ved,  at  man  lever  i  harmoni  med 
Guds  lærdomme. 

"  Den  Helligånd  åbenbarer  for  jer  de  ting  som 
hører  til  fortiden,  nutiden  og  den  tid  som  kommer.  Den 
gør  jeres  sind  hurtige  og  levende,  så  de  kan  forstå 
Herrens  værk.  Jeres  glæde  bliver  fuldstændig,  når  I 
ser  vor  Faders  fodtrin,  når  Han  går  omkring  blandt 
jordens  indbyggere.  Dette  er  usynligt  for  verden, 
men  er  blevet  gjort  synligt  forde  hellige."  (Discourses 
of  Brigham  Young,  p.  161)  Det  bekræftes,  at  al 
åbenbaring,  hellig  skrift  og  kundskab,  som  profeterne 
har  fået,  er  kommet  gennem  den  Helligånds 


tjenestegerning.  Han  bibringer  os  viden  og 
forståelse.  "Ingen  kan  sige:  'Jesus  er  Herre!'  uden 
ved  Helligånden."  (I.Kor.  12  :  3)  Og  atter:  "Således 
kender  heller  ingen,  hvad  der  bor  i  Gud,  uden  Guds 
Ånd."  (I.Kor.  2: 11)  Frelseren  lærte  os:  "Men 
Talsmanden,  Helligånden,  som  Faderen  vil  sende  i 
mit  navn,  han  skal  lære  jer  alle  ting  og  minde  jer  om 
alt,  hvad  jeg  har  sagt  jer. "  (Johs.  1 4  :  26;  L.&P.  52  : 9) 

Hvis  vi  opdager,  at  vi  mangler  evne  til  at  forstå 
skriften,  så  har  vi  brug  for  den  Helligånds  indflydelse 
til  at  oplyse  vort  sind.  Hvis  vi  opdager,  at  vi  bliver 
hidsige,  har  dårlige  tanker  eller  har  et  stridbart  sind, 
så  mangler  vi  den  Helligånds  indflydelse.  Hvis  vi  er 
hurtige  til  at  kritisere,  taler  ufordelagtigt  om  vore 
ledere  eller  vore  søskende,  elier  retfærdiggør  vore 
dårlige  handlinger,  så  trænger  vi  til  at  underkaste  os 
den  Helligånds  indflydelse. 

Hvis  vi  har  den  Helligånd  med  os,  så  bliver  det  at 
bære  vidnesbyrd  om  dette  gengivne  Evangeliums 
sandhed,  at  Jesus  er  Guds  Levende  Søn,  og  at  Gud 
Faderen  og  Hans  Søn  tilkendegav  sig  for  Profeten 
Joseph  Smith,  noget  der  er  let  og  ønskværdigt. 

Den  Helligånds  gave  er  noget  andet  end  åndens 
gaver.  "Der  er  en  forskel  mellem  den  Helligånd  og 
den  Helligånds  gave.  Komelius  modtog  den  Helligånd, 
før  han  blev  døbt,  og  det  var  Guds  overbevisende 
kraft  til  ham  om  Evangeliets  sandhed,  men  han 
kunne  ikke  få  den  Helligånds  gave,  førend  efter  at  han 
var  blevet  døbt.  Dersom  han  ikke  havde  påtaget  sig 
dette  tegn  eller  den  forordning,  ville  den  Helligånd, 
som  overbeviste  ham  om  Guds  sandhed,  have 
forladt  ham."  (Profeten  Joseph  Smiths  Lærdomme, 
p.238)  Den  Helligånds  gave  kommer  kun  ved 

håndspålæggelse  og  på  betingelse  af  at  vi  lever 
retskaffent. 

Som  svar  på  spørgsmålet:  Hvorledes  kan  jeg 
vide,  om  jeg  bliver  ledet,  vejledet  eller  inspireret  af 
den  Helligånd?  er  følgende  vigtigt:  "Hvorfor  er  der 
nogle  af  vore  medlemmer,  som  bliver  bedraget?  Jo, 
fordi  de  mangler  kundskab,  fordi  de  mangler 
forståelse,  og  fordi  de  ikke  er  i  harmoni  med  den 
Helligånd,  som  de  har  ret  til  at  modtage  gennem  deres 
trofasthed  og  lydighed. "  (Doctrines  of  Salvation, 
Vol.  1,  p.44)  "Min  lære  er  ikke  min  egen,  men  hans, 
som  sendte  mig.  Hvis  nogen  vil  gøre  hans  vilje,  skal 
han  erfare,  om  læren  er  fra  Gud,  eller  jeg  taler  af  mit 
eget."  (Johs.7 :  16-17)  "Der  er  nogle  af  Kirkens 
medlemmer,  som  desværre  nægter  at  være  i 
overensstemmelse  med  Herrens  befalinger,  og  denne 
indstilling  berøver  dem  den  vejledning,  som  kommer 
fra  den  Helligånd. "  (Answers  to  Gospel  Questions, 
Vol.  IV,  p.  30) 

Hvis  vi  holder  Herrens  befalinger  og  gør  alt  hvad 
vi  kan  gøre,  "med  øjet  alene  henvendt  på  Guds  ære" 
(L.&P.  4  :  5),  så  vil  vi  få  tilkendegivelser  om  hvad  der 
er  rigtigt  og  forkert  i  vort  hjerte.  Et  sikkert  mønster, 
som  alle  burde  følge,  findes  åbenbaret  til  Oliver 
Cowdery  af  Herren  selv:  "Knur  ikke,  min  søn;  thi  det 
er  visdom  for  mig,  at  jeg  har  handlet  således  mod 
dig.  Se,  du  har  ikke  forstået  det  ret.  Du  har  troet, 
at  jeg  ville  give  dig,  uden  at  du  selv  gjorde  dig  nogen 
anstrengelse,  blot  du  bad.  Men  se,  jeg  siger  dig: 
Du  må  udtænke  det  i  dit  eget  sind,  og  da  må  du 
adspørge  mig,  om  det  er  rigtigt;  og  dersom  det  er 
rigtigt,  vil  jeg  bevirke,  at  dit  hjerte  brænder  i  dig,  og 
derved  skal  du  fornemme,  at  det  er  rigtigt. 
Men    er    det    ikke    rigtigt,    skal    du    ikke    have 
sådan  følelse,  men  dine  tanker  skal  være  så  uklare, 
at  du  glemmer  det,  der  var  urigtigt.  Derfor  kan  du 
ikke  skrive  det,  der  er  helligt,  uden  det  bliver  givet 
dig  af  mig."  (L.&P.  9:6-9) 

Skriften  giver  os  ingen  mulighed  for  at  drage 
vore  handlinger  i  tvivl.  Vi  er  enten  for  vor  Himmelske 
Fader  eller  imod  Ham.  Intet  menneske  kan  vente  at 
kunne  mestre  sin  daglige  gerning,  med  mindre  han 
studerer,  arbejder  og  forbliver  lydig.  Det  samme 
gælder  det  der  har  med  vor  Fader  at  gøre.  Vi  må 
studere,  forblive  sande  og  trofaste,  holde  alle  budene, 
gøre  vore  pligter  som  Herrens  tjenere,  og  hvis  vi 
forbliver  trofaste  mod  hinanden,  så  vil  den  Helligånds 
indflydelse  være  vor  stadige  ledsager,  og  fred  og 
tilfredshed  vil  fylde  vore  hjerter,  og  vi  vil  få  et 
vidnesbyrd,  "Vel,  du  gode  og  tro  tjener,  du  har  været 
tro  over  lidt,  jeg  vil  sætte  dig  over  meget."  Må  Herren 
hjælpe  hver  eneste  af  os  til  at  leve  ved  Ånden. 


Forts,  fra  side  41 

ninger  og  lærte  dem  grundlaget  for  en  god  regering. 
Han  lagde  grunden  til  lov  og  orden.  Det  var  gennem 
Moses,  de  fik  De  ti  Bud.  De  er  virkelig  fundamentale. 
De  danner  grundlag  for  ethvert  lovsystem,  der  er 
opstillet  til  ledelse  af  menneskeheden.  At  overtræde 
dem  bringer  ulykke  og  ødelæggelse.  Vejen  til  ugu- 
delighed begynder,  når  en  af  disse  befalinger  fra 
Gud  overtrædes.  "Men  i  Israel  opstod  der  ikke  mere 
en  profet  som  Moses,  hvem  Herren  omgikkes  ansigt 
til  ansigt."  (5  Mos.  34  :  10.) 

Ligesom  de  fordums  profeter  så  også  Joseph 
Smith,  den  nyere  tids  profet,  syner,  modtog  åben- 
baringer, forudsagde  fremtiden  og  tolkede  Skrifterne. 
Kirken  ville  ikke  have  eksisteret  uden  en  profet.  Der 
kunne  ikke  være  blevet  nogen  gengivelse  (af  Evange- 
liet) uden  disse  hellige  mænd,  som  talte,  eftersom 
den  Helligånd  drev  dem  dertil.  Deres  magt  og 
forståelse  rakte  ud  over  vor  begrænsede  fatteevne. 
De  så  forbi  det  slør,  der  skiller  den  synlige  fra  den 
usynlige  verden.  Hvis  Joseph  Smith  ikke  havde  haft 
den  indsigt,  den  kraft  og  den  oplysning,  han  modtog 
gennem  sin  profetiske  kaldelse,  ville  Mormons  Bog 
ikke  være  kommet  frem. 

Uden  Mose  og  Elijah's  syner  ville  der  ikke  være 
blevet  nogen  indsamling  af  Israel,  og  det  tempel- 
byggeprogram, som  er  så  karakteristisk  for  Kirken, 
ville  ikke  være  blevet  påbegyndt.  Disse  templers 
eksistens  i  De  forenede  Stater,  i  Canada,  i  Europa  og 
på  øerne  i  havet,  er  et  alvorsfuldt  vidnesbyrd  om 
Sidste  Dages  Helliges  oprigtighed,  overbevisning  og 
positive  tro. 

Jeg  tror  på  profeterne,  den  nyere  tids  profeter 
såvel  som  de  fordums  profeter.  Vi  har  lyttet  til  deres 
ord  under  denne  konference.  Lad  os  huske  på  dem 
og  må  vi  rette  os  efter  de  hellige  befalinger,  der  kom- 
mer fra  Gud  til  dem,  beder  jeg  i  Jesu  Kristi  navn. 
Amen. 

DANMARKS   MORMONKOR 

På  initiativ  af  missionspræsident  Don 
L.  Christensen,  som  havde  fået  ideen 
fra  den  Britiske  Mission,  hvor  de  har 
et  lignende  kor,  blev  der  i  januar  1967 
ved  distriktskonferencerne  oprettet  et 
»Danmarks  Mormonkor«,  som  fra  marts 
måned  rigtig  begyndte  at  arbejde. 

For  øjeblikket  består  koret  af  ca.  85 
medlemmer,  hvoraf  ca.  60  i  Kobenhavn, 
medens  resten  er  fra  forskellige  andre 
grene  i  missionen.  Korets  præsident  er 
broder  Flemming  Hall,  dirigent  er  bro- 
der Jørgen  Ljungstrøm,  akkompagnatør 


søster  Inger  Rasmussen,  assisterende 
akkompagnatør  søster  Dorrit  Ljung- 
strøm Carlsen  og  sekretær  søster  Helga 
Kock. 

Koret  har  i  den  forløbne  tid  arbejdet 
hårdt  og  har  allerede  nået  store  resul- 
tater, som  vi  bl.  a.  hørte  ved  efterårs- 
konferencerne  i  København  og  Aarhus, 
hvor  koret  medvirkede.  Det  er  hensig- 
ten, at  det  skal  medvirke  ved  alle  di- 
striktskonferencer  i  den  kommende  tid. 

Koret  har  store  planer;  de  håber  bl. 
a.  at  kunne  rejse  på  en  tourné  til 
Amerika  om  2  år. 


Det  er  temmelig  strenge  betingelser, 
der  skal  opfyldes  for  at  man  kan  blive 
medlem  af  »Danmarks  Mormonkor«,  og 
det  er  derfor  et  stort  privilegium  at 
kunne  få  lov  til  at  synge  i  det,  og  det 
medfører  store  forpligtelser. 

Det  er  korets  vigtigste  formål  at 
bringe  Evangeliet  ud  til  andre  menne- 
sker gennem  sang,  »thi  min  sjæl  fryder 
sig  i  hjertets  sang,  ja,  de  retfærdiges 
sang  er  som  en  bøn  til  mig,  og  den 
skal  besvares  med  velsignelser  på  de- 
res hoveder.«  (L.  &  P.  25:12). 

M.  K. 


Taksigelsesfest  i  Randers 

Torsdag  den  23.  november  var  det 
amerikansk  »Thanksgiving  Day«,  og  i 
den  anledning  afholdt  Randers  Gren  en 
vellykket  taksigelsesfest. 
Missionærerne  tilberedte  en  herlig  mid- 
dag efter  de  bedste  amerikanske  tradi- 
tioner, og  de  fik  mange  rosende  ord  for 
deres  kogekunst.  Der  serveredes  kal- 
kun, fyldt  med  amerikansk  »dressing«, 
kartoffelmos,  brun  sovs,  blandede  grønt- 
sager, tyttebær-appelsin-syltetøj  og  som 
dessert  forskellige  pie'er:  æblepie,  ba- 
nanacreampie  og  ægte  pumpkinpie,  la- 
vet af  dansk  græskar! 

Ældste  Randell  Christensen  holdt  en 
kort  tale  om  oprindelsen  til  traditionen 
med  taksigelsesfesten,  og  grenspræsi- 
dent  Orla  Rode  Nielsen  gav  derefter  en 
oversigt  over  grenens  budget  og  holdt 
en  lille  formaningstale  om  forskellige 
punkter,  hvor  vi  alle  behøver  omvendel- 
se og  forbedring. 

Da  det  jo  var  torsdag  -  familieaften  - 
samledes  alle  som  én  stor  familie  om  et 
familieprogram  under  ledelse  af  søster 


Kirstine  Nøhr.  En  lektie,  der  passede  til 
anledningen,  blev  givet  med  oplæsning 
af  forskellige  skriftsteder  i  relation  til 
programmet.  Underholdningen  bestod 
af  et  tankelæser-eksperiment  og  en  ord- 
leg. 


Aftenen  indledtes  med  bøn  ved  grens- 
præsident  Orla  Rode  Nielsen  og  slutte- 
de med  bøn  ved  broder  Kay  Nøhr. 

En  aften  med  godt  samvær  og  godt 
udbytte! 

Ældste  Harold  B.  Lee  på  lynvisit  i  København 


Ældste  Harold  B.  Lee 


Ældste  Harold  B.  Lee  på  lynvisit  i 
København 

Ældste  Harold  B.  Lee,  seniormedlem 
af  De  Tolvs  Råd,  ankom  sammen  med 
sin  hustru  til  København  på  gennem- 
rejse den  23.  november. 

På  grund  af  den  meget  knappe  tid 
kunne  der  ikke  arrangeres  noget  møde 
for  Kirkens  medlemmer,  men  ældste 
Lee  fik  lejlighed  til  at  bese  den  gamle 
kirkebygning   på   Priorvej   og   den    nye, 


knapt  færdige,  bygning  på  Maglegårds 
Allé  i  Søborg.  Ældste  Lee  var  meget  im- 
poneret af  den  nye  bygning  og  udtrykte 
sin  glæde  over  de  gode  forhold,  som 
søskende  nu  vil  kunne  mødes  under. 

Ældste  Lee  fik  også  lejlighed  til  at  se 
Kirkens  Distributions  Center  i  Vassinge- 
rød,  hvor  han  og  hans  hustru  blev  ført 
rundt  og  viste  megen  interesse  for  den 
smukke  nye  fabriksbygning  med  det 
moderne  udstyrede  trykkeri  med  alt 
hvad  dertil  hører. 


på  lynvisit  i  København 

Tidligere  missionspræsident  Edward 
H.  Sorensen  og  søster  Minnie  B.  Soren- 
sen  var  på  besøg  i  Danmark  samtidig 
og  var  med  på  turen  rundt  til  de  nye 
bygninger,  både  på  Maglegårds  Allé  og 
i  Vassingerød. 

Billederne  viser  gæsterne  i  lufthavnen 
i  Kastrup  sammen  med  missionspræsi- 
dent Don  L.  Christensen,  søster  Marva 
Christensen  og  hendes  forældre,  tidlige- 
re missionspræsident  Edward  H.  Soren- 
sen og  søster  Minnie  B.  Sorensen. 


Missionærankomster: 

Følgende  missionærer  er 
ankommet  til  den  danske  mis- 
sion: 


31.  oktober: 

Jerome  Anderson  fra  River- 
ton, Utah,  beskikket  til  at  ar- 
bejde i  Slagelse. 


Neils  T.  Eskeisen  fra  Belle- 
vue, Washington,  beskikket  til 
at  arbejde  på  Amager. 


Douglas  D.  Horman  fra  Salt 
Lake  City,  Utah,  beskikket  til 
at  arbejde  i  Frederikssund. 


Brent  E.  Schick  fra  Bounti- 

ful,  Utah,   beskikket  til   at  ar- 
bejde i  Silkeborg. 


14.  november: 

Max    Ross    Mendenhall    fra 

Raymond,  Alberta,  Canada, 
beskikket  til  at  arbejde  i  Es- 
pergærde. 


Davis    R.    Christensen    fra 

Salt   Lake  City,  Utah,  beskik- 
ket til  at  arbejde  i  Århus. 


Carolyn   Andersen   fra    Og- 

den,  Utah,  beskikket  til  at  ar- 
bejde i  Horsens. 


5.  december: 

Norman    Robinson   fra   Ma- 

grath,  Alberta,  Canada,  be- 
skikket til  at  arbejde  i  Her- 
ning. 

DISTRIBUTIONS   CENTRET 
i  KØBENHAVN 

holdt  »åbent  hus«  lørdag  den  4.  novem- 
ber og  havde  sendt  invitation  hertil  ikke 
blot  til  Kirkens  medlemmer  men  også  til 
forretningsforbindelser  og  naboer  i  Vas- 
singerød  industrikvarter.  Normalt  er 
virksomheden  lukket  om  lørdagen,  men 
denne  dag  var  hele  personalet  i  arbej- 
de, for  at  de  besøgende  kunne  danne 
sig  et  indtryk  af,  hvad  der  laves. 
Den  store,  smukke,  helt  nye  bygning 


med  lyse  og  venlige  lokaler,  tip-top  mo- 
derne instrumenter  og  maskiner  -  og 
bemandet  udelukkende  med  medlem- 
mer af  Kirken  -  12  i  tal  -  gjorde  et 
stærkt  indtryk  på  dem,  der  for  første 
gang  besøgte  virksomheden. 

Kort  fortalt  betjener  Distributions 
Centret  4  missioner,  14  distrikter,  80 
grene,  7.489  familier  og  13.564  medlem- 
mer. Her  fremstilles,  opbevares  og  for- 
deles Kirkens  litteratur  og  lektiemateria- 
le,  og   herfra  forsynes  grene,  distrikter 


og  missioner  med  materialer  af  enhver 
art.  Herfra  styres  også  oversættelsesar- 
bejdet i  de  fire  sprogområder,  der  hver 
for  sig  ledes  af  en  sprog-koordinator, 
for  Danmarks  vedkommende  af  str.  Evy 
Simonsen. 

Distributions  Centret  er  direkte  under- 
lagt Det  præsiderende  Biskopråd  ved 
dets  europæiske  repræsentant,  præsi- 
dent John  E.  Carr,  der  residerer  i 
Frankfurt.  Ansvarshavende  leder  af 
Centret  er  Jørgen  W.  Schmidt. 


Missionæraf  løsninger: 

Følgende  missionærer  er  blevet  hæ- 
derlig afløst  fra  deres  arbejde  i  den  dan- 
ske mission: 

16.  december: 

Marshall  Poulsen  fra  Salt  Lake  City, 
Utah,  efter  sidst  at  have  arbejdet  i  Vejle. 

George  Vernon  Peterson,  Jr.  fra  Rich- 
field, Utah,  efter  sidst  at  have  arbejdet  på 
Amager. 

Paul  Lyman  Reese  fra  Springville, 
Utah,  efter  sidst  at  have  arbeijdet  i  Her- 
ning. 

Earl  Melvin  Ohlson  fra  Salt  Lake  City, 
Utah,  efter  sidst  at  have  arbejdet  i  Aal- 
borg. 

Richard  Earl  Danley,  Jr.  fra  Phoenix, 
Arizona,  efter  sidst  at  have  arbejdet  i 
Hjørring. 

Steven  Leslie  Harris  fra  Tremonton, 
Utah,  efter  sidst  at  have  arbejdet  i  Køben- 
havn, 

Wayne  Ross  Magleby  fra  Salt  Lake 
City,  Utah,  efter  sidst  at  have  arbejdet  i 
Rødovre. 

23.  december: 

Mark  Theodore  Wendelboe  fra  Las 
Vegas,  Nevada,  efter  sidst  at  have  ar- 
bejdet som  missionssekretær. 


Bryllup  i  Esbjerg: 

Lørdag  den  28.  oktober  viedes  på  Es- 
bjerg Rådhus  broder  Karl  Ove  Nielsen 
og  søster  Inge  Karin  Reinhardt,  og  der- 
efter fik  det  unge  par  Kirkens  velsig- 
nelse ved  distriktspræsident  Verner 
Buur.  Stjernen  ønsker  hjertelig  til  lykke! 
TAK  ! 

Vi  vil  gerne  sige  en  hjertelig  tak  til 
de  tre  trofaste  søstre  i  Hjælpeforenin- 
gens Hovedbestyrelse,  som  har  ydet  så 
mange  års  tjenestegerning  for  søstrene 
i  Den  danske  Mission.  Søster  Inger  Ras- 
mussen, søster  Edith  Christensen  og 
søster  Vibekke  Ves!  Nielsen  har  arbej- 
det mange,  mange  timer  og  kærligt  gi- 
vet deres  tid  for  at  styrke  Hjælpefore- 
ningen i  Den  danske  Mission.  Missionen 
udtrykker  sin  dybtfølte  tak  til  disse  sø- 
stre for  deres  mange  års  arbejde. 

Samtidig  vil  vi  gerne  byde  vor  nye 
Hovedbestyrelse  for  Hjælpeforeningen 
velkommen,  søster  Jytte  Linden,  søster 
Tove  Colvig  og  søster  Inger  Hentzen, 
som    nu    vil    arbejde    med    søstrene    i 


Hjælpeforeningen,  og  vi  ønsker  at  de 
skal  vide,  at  alle  søstrene  i  Den  danske 
Mission  er  villige  til  at  hjælpe  dem  på 
enhver  måde  med  at  fremme  Herrens 
værk  i  denne  del  af  Hans  vingård. 

Søster  Marva  Christensen. 


DÅB: 

Centrum  Sjælland  Gren:  30.  september: 

Ella  Egebjerg,  døbt  af  ældste  Joseph 
Roberts,    håndspålæggelse   ved    broder 
Bent  Colvig  Jensen. 
Fredericia:  30.  september: 

Else  Anna  Andersen,  døbt  af  broder 
Knud    P.   Blond,   håndspålæggelse   ved 
broder  Knud  B.  Andersen. 
Randers:  21.  oktober: 

Gert    Egon    Larsen,    dobt    af    ældste 
Kent   Sorensen,    håndspålæggelse    ved 
ældste  Thomas  Harlow. 
Amager:  4.  november: 

Ove  Junne  Jensen,  døbt  af  ældste 
Lee  Packer,  håndspålæggelse  ved  bro- 
der Flemming  Eliasen. 

Elise  Ruth  Anborg,  døbt  af  ældste 
George  Petersen,  håndspålæggelse  ved 
ældste  Mark  Wendelboe. 
Susanne  Anborg,  døbt  af  ældste  Mark 
Wendelboe,  håndpålæggelse  ved  sam- 
me. 

DØDSFALD: 

Aarhus: 

Den  17  oktober  døde  broder  Arthur 
V.  Haun,  knap  72  år  gammel,  og  blev 
begravet  fra  Kirken  i  Langenæs  Allé  d. 
21.  oktober.  Æret  være  broder  Hauns 
minde! 

Søster  Haun  har  bedt  os  bringe  føl- 
gende: 

Min  inderligste  tak  for  al  kærlig  del- 
tagelse ved    min   kære  mands   død   og 


begravelse   og   for   den    venlighed    der 
blev  vist  ham  under  hans  sygdom. 

Marie  Haun. 
Århus: 

Den   4.   november   1967   dode   soster 
Ane    Katrine    Jensen,    74    år    gammel. 
Æret  være  soster  Jensens  minde! 
Horsens: 

Den  21.  oktober  døde  søster  Ane  So- 
phie Pedersen,  79  år  gammel.  Æret 
være  søster  Pedersens  minde! 

VELSIGNELSER: 

København  Gren:  5.  november: 

Sven-Erik  og  Gerd  Thomsens  datter, 
Lisl   Barkou  Thomsen,  velsignet  af  sin 
fader. 
Amager  Gren:  5.  november: 

Flemming  Vilhelm  Eliasens  og  Lis 
Hoffmann  Larsen  Eliasens  son,  David 
Flemming  Eliasen,  velsignet  af  sin  fa- 
der. 

Jørn  Hansens  og  Elise  Ruth  Anborgs 
son,  René  Anborg,  velsignet  af  ældste 
Lee  Kent  Mortensen. 

ORDINATIONER: 
Esbjerg:  1.  oktober: 

Knud  Erik  Øgård  ordineret  til  diakon 
af  broder  Verner  Buur. 
København  Gren:  22.  oktober: 

Ken  Jensen  ordineret  til  diakon  af 
broder  Torkil  Dresso. 

Ole  Petersen  ordineret  til  diakon  af 
broder  Jens  Kristoffersen. 


Odense:  22.  oktober: 

Eigil  V.  D.  Hansen  ordineret  til  præst 
af  broder  Preben  Albert  Olesen. 

Carsten  John  Larsen  ordineret  til  læ- 
rer af  Jørgen  J.  Larsen. 

29.  oktober; 

Palle  Knudsen  ordineret  til  diakon  af 
broder  Franz  Orla  Knudsen. 

5.  november: 

Steffen    Skov    ordineret   til    præst    af 
broder  Erling  S    R   Jensen. 
Randers:  22.  oktobei 

Gert  Egon  Larsen  ordineret  til  diakon 
af  missionspræsident  Don  L.  Christen- 
sen. 
Amager:  5.  november: 

Benny  Peter  Jensen  ordineret  til  dia- 
kon af  broder  Poul  Petersen. 

12.  november: 

René  Gerhard  Olsen  ordineret  til  læ- 
rer af  broder  Henri  Gerhard  Olsen. 
FØDSELSDAGE: 

Vi  siger  i  denne   måned  til   lykke  til 
følgende  søskende: 
Frederikshavn: 

Carl    Marinus   Hansen,   70   år   den   1. 
februar. 
København  Gren: 

Christian    Niels    Nielsen,    Luzernevej 
387,  75  ar  den  3.  februar. 
Esbjerg: 

Elna  Gehring,  70  år  den  3.  februar. 
Århus: 

Niels  Hansen,  80  år  den  25.  februar. 


Kirken  modtager  Joseph  Smiths  papyrnsruller. 

„Nogle  papyrusruller,  der  engang  ejedes  af  Profeten  Joseph  Smith,  og  som  er  en  del  af  samlingen, 
der  antoges  brændt  ved  den  store  brand  i  Chicago  i  1871,  er  igen  i  Kirkens  hænder. 

The  New  York  Metropolitan  Museum  of  Art  overrakte  ved  en  højtidelighed  i  Den  ægyptiske  Sam- 
ling i  musæet  rullerne  til  præsident  N.  Eldon  Tanner  fra  Det  første  Præsidentskab. 

I  samlingen,  der  blev  givet  til  Kirken,  var  en  papyrusrulle,  der  blev  identificeret  som  original 
manuskriptet,  hvorfra  Profeten  har  oversat  det,  der  er  kendt  som  Faksimile  Nr.  1  i  Abrahams  Bog  i 
Den  kostelige  Perle." 

Således  står  der  skrevet  i  begyndelsen  af  en  artikel  i  Church  News  d.  2.  december  1967. 

Opdagelsen  af  disse  gamle  manuskripter  har  rejst  ny  interesse  for  Den  kostelige  Perle  og  er  blevet 
stærkt  omtalt  i  amerikanske  aviser. 


Mere  herom  følger  i  kommende  numre  af  Stjernen. 


